Data Non-Farm Payroll (NFP) Mengecewakan, USD/CAD Junam 140 Pip

Laporan data pekerjaan Amerika Syarikat yang terbaru menunjukkan tambahan pekerjaan yang jauh meleset daripada jangkaan. Kadar pengangguran tidak berubah dan kekal di paras terbaik 4.1%. Manakala data gaji meningkat sejajar dengan jangkaan.
Pekerjaan bertambah sebanyak 148,000 pada Disember berbanding 228,000 dicatat sebelum ini. Walaubagaimanapun, bacaan kurang daripada jangkaan pasaran 190,000.
Kadar pengangguran kekal di paras 4.1% sejajar dengan jangkaan pasaran menunjukkan pasaran buruh yang kekal baik.
Average hourly earnings pula hanya meningkat 0.3% sejajar dengan jangkaan, tetapi melebihi bacaan sebelum ini 0.2%.
Kenaikan dalam kadar gaji sedang diteliti oleh Federal Reserve untuk mendapatkan lebih bukti tentang masalah kecil dalam pasaran buruh. Ia juga dilihat oleh bank pusat sebagai proksi kepada inflasi. The Fed juga mahu melihat sama ada terdapat tekanan terhadap kenaikan inflasi.
 Dalam tambahan jumlah pekerjaan, komponen sektor swasta hanya menambah seramai 146,000 pekerja baru berbanding jangkaan 185,000. Sektor kerajaan pula menambah 2,000 pekerja selepas merekod tambahan 13,000 pada November. Kadar penyertaan tenaga buruh kekal stabil tidak berubah daripada 62.7%.
Setakat ini pasaran tukaran matawang menunjukkan pergerakan yang signifikan selepas hampir 30 minit data dikeluarkan. Setakat pukul 9.53 malam, USD/JPY membuat penurunan 25 pip sejajar dengan data yang bercampur-campur di mana jumlah pekerjaan negatif tetapi data gaji sejajar dengan jangkaan 0.3%.
Ketika ini, kita juga dapat melihat kelemahan US dolar berbanding Euro, Aud, Swissy dengan emas turut membuat kenaikan.
USD/CAD membuat junaman terbanyak sehingga lebih 140 pip disebabkan kombinasi data lemah Amerika Syarikat dan data positif Kanada.

Nak belajar analisis Fundamental? Klik sini


Penetapan Kadar Oleh ECB dan Kadar Inflasi AS Jadi Tumpuan Utama Pasaran Hari Ini

Matawang safe-haven Yen didagangkan kukuh pada Rabu berikutan kebimbangan pelabur terhadap ketegangan pada hubungan perdagangan global selepas International Monetary Fund (IMF) telah menurunkan unjuran ekonomi global.
IMF pada Selasa telah merendahkan ramalan pertumbuhan global untukt tahun 2019 kepada 3.3%, iaitu kadar paling perlahan sejak 2016 berbanding ramalan sebelumnya pada 3.5% pada Januari lalu.
Sentimen pasaran dilihat berisiko ekoran ketegangan yang melanda antara Amerika Syarikat dan Eropah termasuk perkembangan pada rundingan tarif antara Amerika Syarikat dan China.
Pada Isnin, wakil perdagangan Amerika Syarikat mencadangkan senarai produk Kesatuan Eropah yang terdiri daripada pesawat komersial dan produk tenusu serta wain untuk dikenakan tarif sebagai balasan untuk subsidi pesawat Eropah.
 Matawang Pound Sterling akan menunggu data pertumbuhan GDP dan juga data pengeluaran kilang pada sesi pasaran Eropah hari ini. Kedua-dua data dijangkakan akan mencatatkan bacaan yang menurun.
Selain itu juga, tumpuan pelabur juga turut terarah kepada mesyuarat persidangan Brexit melibatkan para pemimpin dalam Kesatuan Eropah pada hari ini dan dagangan GBP dijangka akan terus berisiko.
Pemimpin-pemimpin Kesatuan Eropah bakal memperkenankan penangguhan Brexit yang dimohon oleh Perdana Menteri Theresa May dan mereka berkemungkinan akan meminta tempoh penangguhan yang lebih panjang ekoran Perancis yang menetapkan syarat yang menghadkan keupayaan Britain untuk pengunduran dari gabungan negara Eropah tersebut.
Euro juga bakal didagangkan lemah pada hari ini menjelang penetapan kadar faedah pada mesyuarat bank pusat Eropah pada jam 7.45 malam ini. Kadar faedah dijangka akan kekal di paras sifar tidak berubah daripada kadar sebelum ini.
Pada jam 8.30 malam pula, pasaran akan disajikan pula dengan bacaan data inflasi di Amerika Syarikat dan pastinya memberi impak besar terhadap dagangan dolar Amerika pada sesi New York nanti. Jangkaan pada kadar inflasi dan inflasi teras masing-masing dijangka meningkat  pada kadar 0.1% berbanding bacaan-bacaan sebelum ini.


Minggu NFP! LIMA News Besar Pasaran Forex Pada Minggu Ini (2 – 6 April)

Pasaran akan cuba melihat sama ada US dollar dapat mengekalkan pengukuhan yang dikaut pada minggu lalu dalam permulaan suku tahunan kedua pada bulan April ini. Persoalan terhadap ketegangan perdagangan global terus bermain di kepala pemain pasaran dengan ketidaktentuan yang berlarutan.
Selepas daripada minggu yang perlahan sebelum ini, pasaran akan memberi tumpuan kepada data pekerjaan Amerika Syarikat Jumaat ini. Seperti biasa data NFP akan menjadi perhatian pada setiap awal bulan.
US dollar mengakhiri minggu lalu dengan membuat kenaikan pada Khamis sebelum cuti umum yang berlangsung pada Jumaat. Indeks US dollar yang mengukur kekuatan matawang greenback berbanding enam matawang yang lain mengakhiri minggu lalu dengan kenaikan 0.88%.
US dollar membuat kenaikan pada minggu lalu banyak disokong oleh kebimbangan terhadap perang perdagangan yang dilihat pada awalnya akan memberi keuntungan kepada Amerika Syarikat. Selain itu, faktor penting yang lain adalah harapan terhadap potensi hubungan diplomatik antara Korea Utara dan Amerika Syarikat.
Minggu ini pasaran akan memberi perhatian kepada lima event besar berikut:
#1 Data pekerjaan NFP Amerika Syarikat (Jumaat)
Data ini akan dikeluarkan pada Jumaat pukul 8.30 malam. Jangkaan untuk data kali ini adalah peningkatan data pekerjaan, NFP sebanyak 190,000. Kadar pengangguran pula dijangka akan terus berkurangan pada bulan Mac kepada 4.0% dari 4.1%. Data yang menjadi tumpuan pasaran adalah kadar gaji (Average Hourly Earnings) yang dijangkan meningkat 0.3% berbanding kenaikan 0.1% sebelum ini.
Kenaikan dalam kadar gaji akan menyokong kenaikan kadar faedah yang lebih pantas oleh Fed.
Sebelum data NFP dikeluarkan pada Jumaat, terlebih dahulu kita akan melihat data  ADP-NFP iaitu data pekerjaan yang hanya mengira sektor swasta. Data ini akan dikeluarkan pada Rabu pukul 8.15 malam.
 #2 Data inflasi Zon-Eropah (Rabu)
Data ini akan dikeluarkan pada Rabu pukul 5 petang. Data inflasi Zon-Eropah dijangka mencatat kenaikan 1.4% pada Februari berbanding bacaan 1.1% sebelum ini. Data ini penting kerana ia adalah kayu ukur utama untuk ECB (European Central Bank) mengetatkan polisi monetarinya di masa hadapan. Kini terdapat ura-ura bahawa ahli ECB mula mengalihkan perdebatan mereka daripada rangsangan pembelian bon kepada hala-tuju kadar faedah di masa hadapan.
#3 Data PMI United Kingdom (Sepanjang minggu)
UK akan mengeluarkan data PMI tiga sektor ekonomi utama di negara itu. Paling penting adalah sektor perkhidmatan yang mana data akan dikeluarkan pada Khamis pukul 4.30 petang. Data PMI sektor pembuatan pula akan dikeluarkan pada Selasa pukul 4.30 petang dan sektor pembinaan pada Rabu pukul 4.30 petang.
Dari segi news bank pusat, Gabenor Carney juga akan bercakap pada Jumaat. Bank of England (BoE) telah mengekalkan kadar faedahnya pada bulan lalu dan dijangka akan menaikkannya pada mesyuarat bulan Mei.
Minggu ini, pasaran juga akan memberi perhatian kepada perkembangan rundingan Brexit antara UK-EU.
#4 Penetapan polisi monetari Australia, RBA (Selasa)
Bank pusat Australia (RBA) akan mengumumkan polisi terbarunya pada Selasa pukul 12.30 tengah hari. Majoriti penganalisis ekonomi menjangka kadar faedah akan dikekalkan di paras 1.50% untuk 18 kali berturut-turut. Pembuat polisi juga dijangka memberikan komen yang kurang meyakinkan terhadap pertumbuhan ekonomi.
#5 Data PMI Amerika Syarikat (Rabu)
Amerika Syarikat juga akan mengeluarkan data-data PMI sektor ekonomi utamanya pada minggu ini. Paling penting adalah data PMI sektor bukan pembuatan (perkhidmatan) kerana ia mewakili sejumlah besar ekonomi A.S. Data ini akan dikeluarkan pada Rabu pukul  10 malam. Sebelum itu data PMI sektor pembuatan akan dikeluarkan terlebih dahulu pada Isnin pukul 10 malam.


AUD/USD Kembali Menurun Setelah Gagal Lepasi Kenaikan Pada Zon SBR 0.69400

Dagangan dolar Australia menunjukkan sedikit penurunan berbanding USD semalam dengan pasaran masih terkesan ekoran kebimbangan isu perang dagang antara Amerika Syarikat dan China yang berlanjutan.
Pelabur juga mula berwaspada menunggu keputusan mesyuarat dasar monetari bank pusat Australia pada minggu hadapan. Gabenor Reserve Bank of Australia (RBA), Philip Lowe sebelum ini menyatakan bahawa bank pusat akan mempertimbangkan untuk penurunan kadar faedah pada mesyuarat Jun ini.
Selain itu juga, data ekonomi domestik juga masih berada pada tahap yang membimbangkan terutamanya kadar pengangguran yang kembali meningkat pada laporan pekerjaan yang terbaru. Bank pusat turut menurunkan unjuran pertumbuhan KDNK berdasarkan data penggunaan isi rumah dan penurunan pada harga hartanah.
Jika dilihat pergerakan harga pada chart pasangan matawang AUD/USD semalam, harga yang hampir mencecah paras ketinggian pada resistance 0.69400 pada zon SBR (support become resistance) itu kemudiannya kembali membuat penurunan ke paras Magic Pivot pada indicator Moshed Magic Line semalam.
Dagangan hari ini pula melihatkan harga kembali membuat sedikit kenaikan dan berjaya melepasi paras Magic Pivot 0.6922 hari ini dan hampir menyentuh paras resistance pada 0.6931 (MagicR1) sebelum kembali turun ke paras Magic Pivot semula.
Jika harga turun lebih rendah dari paras Magic Pivot hari ini, jangkaan penurunan harga akan menuju ke paras 0.69000 berhampiran paras support MagicS1 paad indicator Moshed Magic Line hari ini.
 Penurunan lebih rendah harga boleh mencecah sehingga ke paras serendah 0.68650 pada zon support yang diuji harga sebelum ini namun masih gagal ditembusi harga.
Sebaliknya jika harga kembali membuat kenaikan semula, paras 0.69400 akan cuba ditembusi harga untuk kenaikan ke paras lebih tinggi.
Paras ketinggian seterusnya berkemungkinan mencapai kenaikan sekitar resistance 0.6956 (MagicR3) atau lebih tinggi lagi menuju ke zon SBR pada 0.69700.
Lihat gambar chart pasangan matawang AUD/USD di bawah untuk rujukan teknikal analis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 0.6905, 0.6896, 0.6880.
Paras resistance: 0.6931, 0.6947, 0.6956.


Analisis Teknikal GBP/NZD – Timeframe H4 – 13/04/2018

Jika diperhatikan, momentum pergerakan GBP/NZD masih bearish ketika ini dengan dominasi wave bearish LH,LL,LH,LL. Walaubagaimanapun, GBP/NZD berkemungkinan akan mulai mengorak langkah bullish sekiranya ia berjaya untuk breakout Key Resistance 1.9340/50 ini.
 Dan jika breakout 1.9340 ia berpotensi mencapai ke level resistance seterusnya 1.9390 sebelum melakukan retracement untuk terus bullish ke harga lebih tinggi.
Tetapi jika ia masih gagal untuk breakout, GBP/NZD akan kembali meneruskan lagi penurunan secara teknikalnya.  Oleh itu, penting untuk memperhatikan pergerakan semasa GBP/NZD ketika ini, jika breakout pada minggu hadapan ia berpotensi untuk bullish, jika gagal untk dibreakout akan berlaku sebaliknya iaitu kembali bearish.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


GBP/USD Uji Resistance 1.3000 Untuk Catat Paras Tertinggi Terbaru 4 Minggu

Dengan penyusutan US dolar, matawang Pound Sterling turut paparkan kenaikan walaupun pada kadar yang lebih perlahan berbanding Euro.
Pelabur masih meletakkan keyakinan terhadap harapan untuk Kesatuan Eropah (EU) dan United Kingdom (UK) mencapai kesepakatan dalam rundingan Brexit selepas tempoh rundingan dilanjutkan sehingga penghujung bulan.
Sementara US dolar kekal bergerak lemah dengan jangkaan perbincangan berkenaan pakej rangsangan fiskal Amerika Syarikat (AS) akan menghasilkan keputusan positif.
Speaker Dewan Perwakilan, Nancy Pelosi dan Setiausahan Perbendaharaan, Steven Mnuchin dilaporkan akan terus berhubung melalui panggilan telefon untuk perbincangan lebih lanjut.
Pada carta harga bagi pasangan matawang GBP/USD semalam, harga yang menguji paras 1.29000 dan juga paras halangan Moving Average 50 (MA50) pada pergerakan 1 jam harga kemudiannya telah melonjak sekitar 90 pips hampir menyentuh paras resistance 1.30000.
 Kenaikan yang berjaya diteruskan berkemungkin akan menuju zon resistance lebih tinggi sekitar 1.32000.
Namun jika perkembangan rundingan Brexit kurang memberangsangkan, harga berpotensi untuk kembali turun semula ke paras sokongan 1.29000.
Penurunan lebih rendah bakal menuju zon RBS (resistance become support) pada 1.27600 sebelum ke zon support 1.26700.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Harga Minyak Melonjak Dua Hari Berturut-Turut

Harga minyak metah dunia melonjak pada hari kedua terutama sekali dalam sesi Asia pada Selasa yang disokong oleh keyakinan pedagang komoditi ini terhadap pemotongan yang lebih dari jangkaan oleh OPEC dan non-OPEC.
Sokongan terbaru ini datang dari Arab Saudi dengan kejatuhan dalam pengeluaran negara terbesar OPEC ini dengan penyusutan 8.014 juta tong sehari pada Disember jika dibandingkan dengan November yang merekodkan 8.258 juta tong.
Sejak OPEC bersetuju untuk membuat pemotongan November lalu, pelabur telah meningkatkan pembelian mereka terhadap komoditi ini sehingga mencapai rekod tertinggi. Menurut data terbaru, pelabur-pelabur meningkatkan pegangan mereka terhadap minyak Brent (Brent-oil) dan minyak WTI sehingga mencapai rekod terbaru.
 Walaubagaimanapun, ada beberapa penganalisis mengatakan rekod tertinggi dalam portfolio yang dipegang oleh pengurus-pengurus dana ini boleh menyebabkan harga komoditi ini jatuh menjunam semula.
Walaupun, keyakinan semakin tinggi dalam prospek pertumbuhan harga minyak, pasaran masih lagi meneliti ancaman dari pengeluaran di Amerika Syarikat, walaupun secara lojiknya pengeluaran dari negara tersebut tidak akan dapat mengimbangi pemotongan yang dibuat oleh 24 negara yang lain.
Minyak Brent (Brent-oil) ketika ini didagangkan di paras $57.13 menghampiri paras tertinggi tiga minggu lalu, manakala minyak West Texas Intermediate (WTI) melonjak ke paras $54.73 yang juga hampir menembusi paras tertinggi tiga minggu lepas.


Pasca Brexit : Pound nak ke mana?

Buy at dip, sell on rally. Itulah mantra trader untuk dapatkan profit maksima. GBP menjunam ke paras terendah sejak 30 tahun dan ramai trader mencari position buy bagi merealisasikan mantra tadi.
Tapi how low is low? Mengujakan betul harga GBP sangat rendah. Ya memang mengujakan cuma adakah sekarang timing yang betul untuk long matawang yang sangat lemah diakibatkan referendum jumaat lalu? Taknak pastikan harga betul-betul low?
Kesan daripada keputusan referendum lalu telah mengakibatkan kejatuhan teruk matawang GBP dan pasaran saham UK.
Pengumuman perletakan jawatan David Cameron, perbalahan dalam Parti Buruh, downgrade oleh S&P and Fitch dari rating AAA ke AA, kekeliruan rakyat, kemerosotan saham Bank Eropah, perbincangan memindahkan pekerjaan dari UK ke Eropah, dan kebarangkalian referendum Scotland kedua. Semua ini adalah indicator ekonomi UK masih lagi dalam keadaan tidak stabil dan tidak diketahui sehingga bila.
Keengganan kerajaan UK untuk memulakan pelaksanaan Artikel 50 menampakkan ketidakpastian buat masa ini.
Kekeliruan menarik balik keputusan referendum dicantas oleh David Cameron dan kabinet setelah mengeluarkan kenyataan bahawa keputusan referendum untuk keluar daripada EU mestilah diterima. Jadi, kemungkinan referendum kedua sangat tipis.
Setakat ini, ramai lagi masih menantikan kenyataan daripada Janet Yellen dan Mario Draghi mengenai pandangan mereka berkenaan Brexit terhadap Amerika Syarikat dan Eropah.
Dijangka Pound akan terus melemah lagi 4-5%. Support level GBP/USD seterusnya adalah 1.3040, paras terendah Julai dan September tahun 1985.
Sebelum referendum dijalankan, pihak pro-Brexit mengatakan kesan jangka masa panjang Brexit hanyalah sementara (disangkal oleh pakar ekonomi), pelabur, ahli bisnes, dan pengguna sangat tertekan dengan keadaan yang tidak pasti seperti sekarang.
 Besar kemungkinan ketiga-tiga ini akan mengelakkan sebarang pelaburan dalam masa terdekat kerana ramai daripada pakar ekonomi menjangkakan akan berlakunya kegawatan ekonomi. Seteruk mana tidak dapat dijangkakan cuma apa yang pasti adalah perkembangan ekonomi akan menjadi sangat perlahan, inflasi akan meningkat dan gaji minimum akan menurun.
Tidak disangkal aka nada pekerjaan yang akan dipindahkan dari UK ke negara EU lain dan ini akan menurunkan peratusan sumbangan GDP dunia.
Salah satu cara Bank of England mengambil tindakan adalah dengan merendahkan interest rate  atau ubah kepada Quantitive Easing. UK Gilt yields telah menurung ke paras bawah 1% dengan kebarangkalian 50% rate cut bulan hadapan. Selain itu terdapat kemungkinan central-banks akan menyuntik Pound yang mencukupi untuk menstabilkan pasaran.
Keputusan Britain keluar daripada EU juga memberikan impak negative kepada EURO. Dalam masa terdekat ketidakpastian yang sama terhadap euro akan membuatkan pelabur tidak berminat. Brexit sudah menimbulkan tanda tanya tentang kekuatan Eurozone kerana jika negara-negara besar EU lain mula keluar daripada EU, negara kecil juga akan keluar. Dan ini akan menggugat keadaan matawang euro.
USD didagangkan dengan harga yang tinggi melawan matawang lain pada Isnin kecuali USD/JPY.
Goldman Sachs mengeluarkan kenyataan bahawa agak susah untuk Bank of Japan untuk masuk campur dalam keadaan sekarang.
CAD, NZD dan AUD merosot akibat harga minyak mentah jatuh dan harga emas meningkat.
Apa-apa pun keputusan entry bergantung kepada diri anda. Sanggup lost, lost berapa? Nak entry juga, Risk Reward Ratio  dah kira?
Nak buy, buy di akar betul-betul. Nak sell, sell di pucuk betul-betul. Sebab tu sentiasa tanya how low is low, how high is high sebelum memulakan trade. Rujuk indicator yang biasa digunakan.


GBP/USD Sasar $1.2900 Jika Kenaikan Diteruskan Minggu Ini

Pergerakan harga di carta pasangan mata wang GBP/USD pada pembukaan awal minggu semalam dilihat menunjukkan sedikit penurunan perlahan setelah minggu lalu harga berjaya mencapai paras tertinggi terbaru sejak April 2022.
US dolar dilihat tidak menyambung corak penyusutan pada minggu lalu dengan pasaran di Amerika juga ditutup sempena Juneteenth Holiday.
Mata wang Pound pula didagangkan berhati-hati menjelang terbitan data inflasi UK pada Rabu sebelum tumpuan beralih pada mesyuarat bank pusat England pada Khamis.

Bank of England (BOE) dijangka akan menaikkan kadar faedah sebanyak 25 mata asas ke paras 4.75% dalam usaha untuk meredakan inflasi yang masih tinggi di negara itu.
Kenaikan kadar faedah yang dilaksanakan dilihat akan menyokong pengukuhan lanjut mata wang Pound pada minggu ini menyambung prestasi cemerlang minggu lalu.
Namun, dengan pergerakan harga yang mula berada di bawah paras halangan Moving Average 50 (MA50) pada rangka masa 1 jam di carta GBP/USD membuatkan pelabur bersedia jika perubahan arah menurun yang bakal berlaku.
 Sekiranya penurunan harga dipaparkan, harga dilihat akan menuju ke paras 1.27000 untuk menguji zon RBS (resistance become support) tersebut.
Penurunan lebih rendah yang dilanjutkan boleh mencecah semula ke paras-paras tumpuan sebelum ini pada 1.26000 dan 1.25000.
Sebaliknya jika harga masih mengekalkan lonjakannya pada minggu ini, kenaikan dilihat bakal diteruskan menuju ke ketinggian 1.29000.
Mencapai paras tersebut, harga juga turut akan catatkan paras tertinggi terbaru lagi dan sasaran seterusnya yang akan dituju berada pada 1.30000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data GDP UK Merosot, Adakah Peluang SELL GBP?

Data GDP di Britain mencatatkan penurunan dengan bacaan angka yang merosot lebih rendah berbanding jangkaan pasaran. Data GDP unjuran bulanan yang dijangka ke paras sifar sebaliknya merekodkan kejatuhan lebih rendah ke paras -0.4%. Bacaan GDP untuk suku tahun keempat pula turun 0.2% lebih rendah berbanding jangkaan penurunan 0.3%.
Data pengeluaran kilang yang dijangka akan mencatatkan angka yang positif sebaliknya turut merosot dengan catatan penurunan sehingga ke paras -0.7% jauh lebih rendah berbanding bacaan data sebelumnya iaitu -0.1%.
Secara kasarnya, berdasarkan data ekonomi semasa UK, matawang Pound Sterling berkemungkinan akan didagangkan berisiko menjelang bacaan data inflasi pada Rabu pula. Dengan itu, pelabur melihat situasi tersebut sebagai peluang untuk dagangan jualan terhadap matawang GBP.
 Team Analisis Intraday melihat peluang posisi dagangan pada chart pasangan matawang GBP/USD dan ini adalah perkongsian untuk anda. Matawang USD dilihat sebagai pasangan sesuai untuk dipadankan dengan Pound berikutan kelemahan pada nilai matawang tersebut. Sentimen pasaran semasa masih menyokong pengukuhan dolar USD buat masa ini dengan kebimbangan para pelabur terhadap isu perang dagang AS-China serta risiko pertumbuhan ekonomi global.

Antara paras yang perlu diberi perhatian adalah pada sekitar 1.29300-1.23400 yang merupakan zon SBR (support become resistance) pada chart GBP/USD. Jika harga dilihat gagal melepasi kenaikan pada zon tersebut, anda boleh mempertimbangkan untuk posisi SELL GBP/USD dengan jarak SL dan TP yang sesuai dengan kawalan risiko anda sendiri.


Analisis GOLD – Walaupun Krisis Melanda, Emas Tetap ‘Steady’ Di Paras Tertinggi 6 Minggu

Dagangan emas kekal berlegar di paras tertinggi 6 minggu pada Khamis semalam ketika pasaran menyaksikan prestasi cemerlang aset logam kuning itu ketika krisis sedang melanda.
Perkembangan krisis perbankan global masih terus diperhatikan dengan tindakan-tindakan dibuat untuk meredakan panik dan cemas.
Justeru, pasaran yang sedikit ditenangkan itu menahan emas daripada terus melonjak lebih tinggi, namun kekal mendatar semalam setelah berjaya melonjak pada Rabu lalu.
Pada carta harga XAU/USD yang mengukur nilai emas berbanding US dolar telah menyaksikan harga berlegar di sekitar paras 1930.00, yang merupakan paras tertinggi dicapai dalam tempoh dagangan 6 minggu.
Walaupun pergerakan harga mendatar semalam, namun harga dilihat masih meniti di atas paras sokongan Moving Average 50 (MA50) pada rangka masa 1 jam di carta XAU/USD, mengekalkan isyarat untuk pergerakan bullish.
Bersambung pada hari ini (Jumaat), harga masih berlegar di zon 1930.00 dengan jangkaan kenaikan boleh mencapai ke paras 1950.00 sekaligus mencatatkan paras tertinggi terbaru lagi minggu ini.
 Walaupun belum ada lagi tanda-tanda untuk harga emas untuk jatuh, namun pelabur tetap berwaspada pada dagangan penghujung minggu ini yang semakin berisiko.
Jika harga mula bergerak di bawah paras sokongan MA50, penurunan awal bakal menjejak dahulu paras 1900.00.
Jika paras penting itu gagal melantunkan harga naik semula, penurunan lebih rendah boleh berlaku menyaksikan harga menuju ke zon tumpuan sebelum ini pada 1870.00.
Untuk penurunan lanjut sekiranya petunjuk bearish semakin jelas, harga emas boleh menjunam semula mencecah sekitar 1830.00 atau 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Powell Belum Sempat Berucap lagi, USD Dah Naik?

US dolar didagangkan lebih kukuh susulan kenyataan hawkish pembuat dasar Federal Reserve (Fed) mengenai pengurangan pembelian bon ketika pelabur menantikan ucapan dari Pengerusi Jerome Powell malam ini.
Indeks dolar yang mengukur kekuatan dolar greenback berbanding sekumpulan matawang utama diperdagangkan meningkat pada sekitar harga 93.10, melonjak semula dari tahap terendah yang dicapai semalam pada 92.80.
Presiden Fed Dallas, Robert Kaplan menjangkakan bahawa bank pusat akan mula menaikkan kadar faedah pada tahun hadapan, satu kenyataan yang dilihat sebagai lebih hawkish daripada kenyataan beliau sebelum ini bimbang dengan risiko yang akan ditimbulkan oleh varian delta.
Sementara Presiden Fed Kansas City, Esther George dan Fed St. Louis, James Bullard juga tidak memandang serius mengenai kesan varian delta dalam wawancara berasingan, di mana Bullard mengulangi seruannya untuk Fed mula mengurangkan pembelian bon bulanannya tidak lama lagi.
 Fokus utama pasaran kini terarah kepada Jerome Powell yang dijadualkan bercakap pada jam 10 malam ini (waktu Malaysia) untuk mendapatkan kejelasan lebih lanjut mengenainya.
Dalam pada itu, pelabur telah diperlihatkan dengan bacaan data pertumbuhan ekonomi AS suku kedua yang menunjukkan peningkatan sebanyak 6.6% berbanding kenaikan 6.5% yang dilaporkan sebelum ini, tetapi sedikit terasar dari jangkaan pertumbuhan 6.7%.
Sementara itu, data jumlah tuntutan pengangguran AS pula meningkat pada 353,000 berbanding jangkaan 345,000 dan lebih tinggi dari angka yang dicatatkan sebelumnya 349,000.
Susulan laporan tersebut pasaran saham Wall Street kembali lemah, menyaksikan NASDAQ dan S&P 500 ditutup rendah. Ini sekali gus mendorong US dolar untuk kembali meningkat.


Jualan Runcit Teras Dilihat Bertahan Lebih Baik Pada Julai! Adakah Ekonomi Dapat Menghindari Kemelesetan?

Jualan runcit A.S. tidak berubah pada Julai kerana penurunan harga petrol namun perbelanjaan pengguna dilihat masih bertahan. Ini boleh meredakan lagi kebimbangan bahawa ekonomi sudah berada dalam kemelesetan.
Jabatan Perdagangan pada hari Rabu berkata bahawa bacaan mendatar jualan runcit bulan lepas mengikuti peningkatan 0.8% yang disemak menurun pada bulan Jun. Jualan runcit pada bulan Jun sebelum ini dilaporkan telah meningkat 1.0%.
Ahli ekonomi yang ditinjau oleh Reuters telah meramalkan bahawa jualan akan meningkat 0.1%, dengan anggaran antara serendah penurunan 0.3% hingga setinggi peningkatan 0.9%. Jualan runcit kebanyakannya barangan dan tidak diselaraskan untuk inflasi.
Harga pengguna bulanan tidak berubah pada bulan Julai kerana harga petrol jatuh daripada paras tertinggi, menurunkan kadar tahunan kenaikan inflasi kepada 8.5% daripada 9.1% pada bulan Jun.
 Purata harga petrol nasional turun kepada kira-kira $4.27 segelen pada minggu terakhir bulan Julai selepas mencecah paras tertinggi sepanjang masa hanya melebihi $5.00 pada pertengahan Jun, berdasarkan data. Harga di pam adalah purata $3.943 segelen pada hari Rabu.
Tanpa mengira kereta, petrol, bahan binaan dan perkhidmatan makanan, jualan runcit meningkat 0.8% bulan lepas selepas meningkat 0.7% pada bulan Jun.
Perbelanjaan pengguna meningkat pada kadar paling perlahan dalam dua tahun pada suku kedua. Kenaikan sederhana itu diimbangi oleh kelemahan dalam perbelanjaan perniagaan dan kerajaan serta pelaburan kediaman, mengakibatkan penguncupan KDNK suku kedua berturut-turut. Tetapi dengan pasaran buruh mengekalkan kadar pertumbuhan pekerjaan yang pantas pada bulan Julai dan pengeluaran perindustrian mencecah rekod tertinggi, ekonomi mungkin tidak mengalami kemelesetan.
Namun, kenaikan kadar faedah yang agresif Rizab Persekutuan untuk mengurangkan permintaan dan mengekang inflasi telah menyebabkan ekonomi terdedah kepada kemerosotan. Bank pusat A.S. telah menaikkan kadar dasarnya sebanyak 225 mata asas sejak Mac.
Jualan runcit teras bertahan walaupun perbelanjaan beralih kembali kepada perkhidmatan seperti restoran, rekreasi dan perjalanan udara. Inflasi yang tinggi telah menjadikan pengguna lebih sensitif terhadap harga, menyebabkan peruncit mempunyai lebihan inventori dan memaksa mereka menawarkan diskaun harga.


Data yang Bercampur-Campur Melemahkan Momentum Matawang AUD!

Aussie menjunam dalam sesi Asia menjelang pengumuman beberapa data yang bercampur-campur.
AUD/USD didagang pada 0.7618, menjunam sebanyak 0.14 peratus selepas beberapa data diumumkan. Dalam masa yang sama, USD/JPY menurun sebanyak 0.16 peratus manakala EUR/USD meningkat sebanyak 0.17 peratus kepada 1.0673.
Di Australia, Indeks pembuatan AIG bagi bulan Mac menyusut kepada 57.5 daripada bacaan 59.3, namun masih dinilai teguh di fasa pengembangan.
Juga di Australia, data kelulusan bangunan bagi suku pertama melonjak sebanyak 8.3 peratus jauh melebihi penurunan yang dijangka sebanyak 0.5 peratus bagi bulan Februari. Selain itu, data jualan runcit pula menjunam sebanyak 0.1 peratus.
Juga pada hari Isnin, pasaran kewangan di Shanghai ditutup sempena cuti umum. Dalam masa yang sama, beberapa pegawai Fed seperti Presiden Fed New York, William Dudley, Presiden Fed Philadelphia, Patrick Harker dan Presiden Fed Richmond, Jeffrey Lacker telah bersedia untuk menyampaikan ucapan.
 Dalam minggu ini juga, pertemuan dua gergasi ekonomi dunia diantara Presiden China, Xi Jinping dan Donald Trump bakal menjadi tumpuan pasaran.
US Dollar Index yang mengukur kekuatan US Dollar berbanding enam matawang utama kali terakhir dinilai menyusut sebanyak 0.14 peratus kepada 100.28.
US Dollar didagang tidak berubah berbanding matawang utama yang lain pada Jumaat berikutan kenyataan dovish dari salah seorang pegawai Fed di samping data ekonomi AS yang agak suram.
Dalam bulan ini sahaja, US Dollar Index menjunam hampir 0.9 peratus dan merosot hampir 3 peratus bagi suku pertama tahun 2017 rentetan dari keraguan yang semakin meningkat terhadap cadangan ekonomi di bawah pentadbiran Trump yang bakal merangsang ekonomi AS dan jangkaan pengetatan dasar yang lebih agresif.
Moshed.com Senaraikan Data Penting yang Akan Mempengaruhi Trading Sepanjang Minggu Ini! (3-7 April 2017)


Analisis Teknikal GBP/JPY – Timeframe H4 – 11/04/2018

Secara teknikal, pergerakan menunjukkan momentum wave masih kuat ke arah kenaikan ketika ini dengan terbentuknya new HH semalam. Dijangkakan ia berpotensi melakukan retracement/pullback bearish sebelum meneruskan lagi kenaikan.
 Peluang yang boleh diperhatikan adalah ‘long’ dan boleh diperhatikan di support timeframe yang lebih kecil H1/M30 selagi ia tidak breakout Key Support 150.50.  Sekiranya breakout Key Resistance 152.50 ini, target yang berpotensi dicapai adaah 153.80 atau lebih tinggi 154.50 sebelum ia kembali bearish.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


USD Melonjak Pada Sesi Eropah! Apa Kes?

US dolar melanjutkan kenaikan ke paras tertinggi satu minggu pada awal sesi Eropah apabila pasaran menuju penghujung dagangan untuk bulan pertama 2023.
Indeks dolar yang mengukur kekuatan dolar greenback berbanding enam mata wang utama lain melonjak 0.3% untuk didagangkan pada sekitar harga 102.55.
Meskipun begitu, setakat ini tiada faktor jelas yang mendorong peningkatan dipaparkan oleh raja mata wang itu.
Walaupun meningkat, namun raja mata wang itu berada di landasan untuk kerugian bulanan keempat berturut-turut dengan penyusutan hampir 1%.
Ini susulan pendirian hawkish Federal Reserve (Fed) yang beransur-ansur beralih kepada kurang agresif dalam menetapkan kenaikan kadar faedahnya.
Pasaran menetapkan jangkaan untuk peningkatan sebanyak 25 mata asas pada mesyuarat polisi FOMC yang akan berlangsung pada awal pagi Khamis.
 Mengikuti perkembangan mata wang utama lain, euro tergelincir lebih rendah ekoran kebangkitan US dolar menyaksikannya didagangkan sekitar harga 1.0800, manakala pound susut pada 1.2310 berbanding greenback.
Pelabur kedua-dua mata wang menghadkan posisi mereka menjelang mesyuarat polisi Bank of England (BOE) dan Bank Pusat Eropah (ECB) pada hari Khamis.
Di sisi lain, dolar Aussie dan New Zealand turut merosot pada sesi Eropah dengan tumpuan pelabur beralih kepada penerbitan data pekerjaan New Zealand pada hari Rabu.
Mata wang yen pula sedikit berubah di tengah-tengah ketidakpastian terhadap pendirian Bank of Japan (BOJ) sama ada akan mengekalkan dasarnya yang longgar atau beralih ke arah pengetatan.
Selain itu, dolar Kanada merosot lebih rendah menjelang terbitan data keluaran dalam negara kasar (KDNK) Kanada pada sesi New York.
Keseluruhannya, pasaran masih lagi berhati-hati menantikan data-data utama dan mesyuarat bank pusat minggu ini.


Menjelang Mesyuarat ECB, EUR/USD Naik Lebih 100 Pips Di Awal Minggu

Penyusutan US dolar pada dagangan yang bersambung pada awal minggu dilihat membuka ruang lebih besar untuk Euro meningkat lebih tinggi menjelang mesyuarat polisi bank pusat Eropah minggu ini.
Dengan jangkaan kenaikan kadar faedah yang pertama kali dalam tempoh lebih 1 dekad akan dilaksanakan oleh European Central Bank (ECB), mata wang Euro berpotensi untuk terus mencatatkan peningkatan nilainya dalam pasaran.
Namun, kebimbangan terhadap krisis tenaga yang menyelubungi Eropah pada ketika ini dilihat akan menjadi faktor menghadkan Euro untuk pamer prestasi yang cemerlang.
Bacaan akhir data inflasi tahunan Eropah akan diberi perhatian pada dagangan sesi Eropah petang ini, namun pasaran menjangkakan tiada perubahan pada angka bacaan yang terbaru.
Sementara pelabur juga berwaspada terhadap pergerakan US dolar yang mula menunjukkan peningkatan semula di penghujung sesi New York, susulan penurunan pada pasaran saham Wall Street yang mengurangkan keuntungan sebelumnya kembali meningkatkan risiko dalam pasaran sekaligus akan memberi kelebihan semula terhadap US dolar.

Meneliti pergerakan harga pada carta pasangan mata wang EUR/USD di awal minggu semalam, harga masih mengekalkan corak kenaikan yang dipaparkan sejak penghujung minggu lalu.
Setelah mencecah ke paras terendah 20 tahun pada Rabu lalu di sekitar 0.99530, harga telah membuat kenaikan sekitar 240 pips bersambung pada Isnin semalam dengan paras ketinggian dicapai pada sesi New York sekitar 1.0200.
 Perubahan corak bullish harga yang dipamerkan telah mendapat isyarat awal pada peningkatan di penghujung minggu lalu yang melepasi paras Moving Average 50 (MA50) pada rangka masa 1 jam sebelum harga terus bergerak lebih tinggi melepasi paras 1.0100 semalam.
Namun di pengukuhan semula US dolar menuju penghujung sesi New York telah mendorong penurunan semula harga dari paras ketinggian yang dicapai.
Bersambung pada awal sesi Asia pagi Selasa ini, harga bergerak perlahan di sekitar 1.01300 dan masih dinilai bergerak dalam trend bullish.
Jika kenaikan harga berjaya diteruskan, harga berkemungkinan bakal mengatasi paras ketinggian 1.02000 semalam dan mensasarkan untuk menuju ke paras sekitar 1.024000 atau paras tumpuan seterusnya pada 1.0300.
Sebaliknya jika harga susut lebih rendah di bawah paras MA50 dan turut melepasi paras 1.0100, jangkaan untuk trend menurun harga akan tercetus semula.
Seterusnya harga dijangka akan membuat penurunan menuju ke zon support penting di antara paras pariti 1.000 dan paras terendah yang dicecah minggu lalu pada 0.99530.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Capai Pendakian Tertinggi, USD/JPY Kembali Turuni Curam

Pergerakan harga pada carta pasangan USD/JPY telah mendaki sehingga ke paras tertinggi 19 bulan sekitar 112.000 sebelum terus menjunam hampir 100 pips pada sesi New York semalam.
Faktor tersebut turut dipengaruhi oleh sentimen berisiko yang mana matawang safe-haven Yen mengambil kesempatan untuk menguasai matawang utama yang lain di kala kelemahan US dolar.
Penyusutan yang berlaku juga telah didagangkan di bawah paras halangan Moving Average 50 (MA50) untuk memberi petanda yang lebih jelas pada carta harga USD/JPY untuk perubahan trend bearish.
Situasi ini telah mengakhiri siri kenaikan harga selama 6 hari berturut-turut sejak minggu lalu yang telah menghasilkan peningkatan sekitar 300 pips.
Menilai kepada aspek pergerakan semasa, penganalisis menjangkakan harga bakal menguji paras rintangan 111.600 dahulu untuk membuat LH (lower high) terbaharu sebelum menyambung penurunan ke paras lebih rendah.
 Sekiranya penurunan harga berkemungkinan akan menguji semula zon RBS (resistance become support) 111.000 dan menuju ke zon RBS sekitar 110.000 untuk memberi isyarat pergerakan seterusnya.
Namun jika pergerakan kembali menembusi paras rintangan 111.600, harga dijangka bakal kembali menuju ke paras rintangan 112.000 semula dan menyangkal trend penurunan yang lebih rendah.
Lonjakan melepasi paras rintangan itu bakal menyokong pergerakan harga untuk mencipta paras tertinggi terbaharu untuk tempoh dagangan 3 tahun.
Lihat gambar carta harga pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


AUD/USD Masih Berpotensi Untuk Terus Mendaki?

Sentimen risk-on pasaran kekal memberi kelebihan terhadap dagangan bagi mata wang komoditi khususnya dolar Australia yang terus mengukuh pada minggu ini berbanding US dolar.
Pada carta harga pasangan mata wang AUD/USD, pergerakan harga sedikit perlahan pada sesi Asia pagi ini (Khamis) setelah menutup dagangan di sesi New York sebelumnya pada paras ketinggian yang terbaru.
Dengan faktor penyusutan US dolar juga, harga berpotensi meneruskan lagi kenaikan untuk merekodkan paras tertinggi terbaru 3 tahun.
Trend kekal bullish dengan pergerakan harga di atas paras sokongan Moving Average 50 (MA50) pada rangka masa 1 jam pergerakan harga yang dilihat pada carta AUD/USD.
Setelah mencapai paras ketinggian sekitar 0.79700 pada penghujung sesi New York, dagangan pada hari ini akan mensasarkan paras 0.8000 sebagai destinasi yang akan diuji harga.
Namun, dengan siri kenaikan harga sebelum ini serta momentum yang dipaparkan di awal minggu, harga dijangka berpotensi untuk menembusi paras ketinggian 0.8000 sebelum menuju pula ke paras 0.81000 untuk menguji pula paras rintangan pada Januari 2018 itu.
 Walaupun begitu, pelabur tetap perlu menilai jangkaan bagi situasi penurunan harga sekiranya sentimen pasaran mula berubah.
Harga yang turun di bawah paras sokongan MA50 semula akan memberi isyarat untuk permulaan trend bearish.
Penurunan harga dilihat akan menguji zon RBS (resistance become support) pada 0.78200 sebelum menuju ke paras tumpuan lebih rendah sekitar 0.77300.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Harga Pengguna (Inflasi) Jepun Naik 0.3% Meleset Dari Jangkaan

Harga pengguna (core) Jepun meningkat pada bulan keempat berturut-turut pada April walaupun lebih rendah daripada jangkaan pasaran.
Inflasi teras (Core-CPI) yang tidak mengambil kira harga makanan naik 0.3% pada April berbanding kenaikan 0.2% pada bulan sebelum itu. Jangkaan pasaran kali ini ialah kenaikan 0.4%.
Harga pengguna yang tidak mengambil kira harga makanan dan tenaga naik 0.1% pada April berbanding sebelum itu yang merosot 0.1%.
Manakala anggaran inflasi yang lebih luas iaitu inflasi kebangsaan naik 0.4% dalam masa 12 bulan sehingga April.
 Inflasi teras di Tokyo pula kembali positif pada bulan Mei, meningkat 0.1% dari tahun ke tahun. Inflasi di Tokyo dianggap sebagai petunjuk yang boleh mewakili trend pergerakan harga di seluruh negara Jepun.
Bank of Japan (BoJ) masih berharap inflasi akan semakin baik beberapa tahun lagi sehingga mencapai sasaran jangka panjang mereka di paras 2%. Walaubagaimanapun, pasaran buruh yang ketat gagal diterjemahkan kepada tren perbelanjaan pengguna yang kukuh di mana perbelanjaan isirumah kini merosot 13 bulan berturut-turut.
Ekonomi jepun telah berkembang lima suku tahunan berturut-turut yang merupakan tempoh terpanjang dalam masa 10 tahun. Kini kadar pertumbuhan ekonomi Jepun (GDP) berkembang 0.5% pada suku pertama 2017.
Dengan ekonomi yang terus memulih, ada yang berpendapat bank pusat akan mengetatkan polisi monetari. Tetapi tempoh pengetatan itu masih belum jelas dan ramai penganalisis berpendapat ia akan berlaku selepas tahun 2018 dengan kadar inflasi masih lagi di paras rendah.


Hati-hati Dengan Pergerakan Emas Yang Ibarat Roller Coaster Ini

Emas sedikit meningkat pada sesi Asia selepas melalui sesi dagangan yang tidak menentu sebelum ini, yang menyaksikan pergerakan turun naik yang ketara pada logam berharga itu.
Pada awal sesi Asia, spot emas diperdagangkan meningkat pada $1,810 per auns, selepas jatuh ke paras terendah satu minggu pada $1,790 per auns pada sesi New York.
Menyingkap semula pergerakan emas pada sesi New York sebelum ini, sentimen pasaran yang berisiko telah membantu US dolar untuk mendapatkan permintaan. Susulan peningkatan indeks dolar ke paras tertinggi harian pada 92.42, ia mendorong harga emas untuk menjunam rendah.
 Namun begitu, dengan indeks S&P 500 mencecah paras tertinggi sepanjang masa, momentum pengukuhan US dolar kembali goyah dan ini telah membuka jalan kepada pemulihan harga emas.
Tumpuan pasaran kini dialihkan kepada penerbitan data indek harga pengguna (CPI) AS pada malam ini, yang dijangka akan terus menunjukkan peningkatan, tetapi dengan pertumbuhan yang lebih perlahan.
Tindakan harga sebelum ini menunjukkan bahawa pelabur masih mahu mempertahankan kedudukan di atas $1,800 per auns, disebabkan ketidakpastian mengenai Covid-19 yang membelenggu pasaran dan prospek terhadap pemulihan yang lebih lemah.


Sentimen Pasaran Melembap Selepas API Melaporkan Peningkatan Pengeluaran Minyak Mentah Dari AS

Harga minyak mentah didagang melemah dalam sesi ini pada Rabu selepas peningkatan jumlah inventori yang tidak disangka-sangka telah melembapkan sentimen.
Niaga minyak mentah di NYMEX bagi penghantaran Jun menyusut sebanyak 0.10 peratus kepada $49.51 setong manakala Brent mentah menyusut sebanyak 0.08 peratus kepada $52.53 setong.
Institut Petroleum Amerika (API) melaporkan bahawa inventori minyak mentah meningkat tanpa disangka-sangka sebanyak 900,000 tong pada akhir minggu lepas termasuk minyak petrol yang melambung tinggi sebanyak 4.4 juta tong.
Tinjauan pasaran sebelum ini menjangkakan penurunan minyak mentah sebanyak 1.661 juta tong serta 1.073 juta dan 1.020 juta masing-masing bagi produk sulingan dan petrol.
 Sehingga kini, pasaran minyak mentah masih menyaksikan pengeluaran yang mengatasi permintaan. Jika disahkan dalam data rasmi, hal ini boleh menjejaskan sentimen pasaran.
Angka tersebut akan diikuti dengan data rasmi yang bakal dikeluarkan oleh Pentadbiran Maklumat Tenaga (EIA) yang bakal dikeluarkan hari ini, yang kebiasaannya akan menyaksikan perbezaan yang ketara bagi kedua-dua data.
Semalam, minyak mentah mencecah harga yang lebih tinggi apabila pasaran menjangkakan penurunan pengeluaran minyak mentah di AS ditengah-tengah kebimbangan mengenai perjanjian OPEC yang mungkin tidak akan disambung melebihi bulan Jun.
Isu Tarif Terhadap Industri Kayu Kanada Oleh AS : Kanada Tampil Memberi Penjelasan!


Nasib Komoditi Ini Ibarat Digantung Tak Bertali

Harga minyak didagangkan sedikit susut pada pembukaan dagangan awal minggu, ketika pelabur menantikan perbincangan selanjutnya antara negara anggota OPEC+ yang masih belum mencapai kata putus untuk meningkatkan jumlah pengeluaran.
Pada sesi Asia, niaga hadapan minyak mentah Brent diniagakan di sekitar harga $76 setong, sementara dagangan WTI Amerika Syarikat diniagakan pada $75 setong.
Pada hari Jumaat, OPEC+ telah bersetuju untuk meningkatkan pengeluaran sekitar 2 juta tong sehari pada bulan Ogos hingga Disember 2021 dan melanjutkan pemotongan sedia ada sehingga akhir tahun 2022.
 Namun, cadangan ini telah mendapat tentangan daripada Emiriah Arab Bersatu (UAE) yang enggan menyokong cadangan untuk melanjutkan pemotongan tersebut.
Sumber OPEC+ mengatakan bahawa UAE menuntut untuk menetapkan pengeluaran asasnya pada 3.84 juta tong sehari berbanding output semasa sebanyak 3.168 juta tong sehari.
Hal ini menyebabkan mesyuarat yang telah berlangsung sejak hari Khamis, terpaksa ditangguhkan berulang kali bagi memberi ruang kepada perbincangan lebih lanjut untuk mencapai kesepakatan.
Perbincangan OPEC+ akan bersambung semula pada hari Isnin, dengan harapan bahawa ia dapat berakhir dengan kesepakatan dari semua negara anggota.


Analisis Teknikal USD/CAD – Timeframe H1 – 8/1/2019

Matawang dollar CAD terus mengukuh bersambung pada dagangan Selasa berikutan beberapa faktor yang menyokong pengukuhan matawang komoditi tersebut. Selain daripada harga minyak mentah yang kembali stabil, sentimen pasaran semasa yang kembali pulih turut mendorong kenaikan nilai Loonie. Data pekerjaan Kanada sebelum ini mencatatkan bacaan yang positif dan terbaru, data tinjauan IVEY PMI turut merekodkan angka kenaikan. Diteliti pergerakan harga pada chart pasangan matawang USD/CAD untuk sesi dagangan semalam, harga masih meneruskan penurunan dengan pengukuh dollar CAD terus memberikan tekanan terhadap matawang USD yang didagangkan lemah empat sesi berturut-turut. Harga telah turun lebih rendah dari paras support MagicS1 sebelum turun lebih rendah menguji paras support MagicS2 pada sesi pasaran New York sebelum menutup dagangan di paras sekitarnya.
Pada sesi pasaran Asia hari ini pula, harga masih menunjukkan penurunan walaupun momentum pada pergerakan harga sedikit perlahan. Harga yang didagangkan rendah dari paras Magic Pivot 1.3320 itu dilihat menuju hampir ke paras support 1.3252 (MagicS1) sehingga awal pembukaan sesi pasaran Eropah. Jika harga terus turun menekan harga lebih rendah, harga bakal menuju pula ke paras support pada 1.3210 (MagicS2) sebelum momentum pengukuhan Loonie yang konsisten berpotensi menolak harga hingga ke paras sekitar 1.3142 (MagicS3).
Namun, jika pergerakan harga kembali menunjukkan kenaikan lebih tinggi dari paras Magic Pivot 1.3320, harga dilihat akan menguji paras resistance terhampir yang berada di paras 1.3362 (MagicR1). Seterusnya, harga bakal meneruskan kenaikan ke paras tumpuan harga pada chart USD/CAD sebelum ini iaitu pada sekitar resistance 1.3430 (MagicR2). Sedikit lagi kenaikan ke paras lebih tinggi boleh mencapai paras ketinggian dagangan hari ini pada resistance 1.3472 (MagicR3).
 Pantau perkembangan pasaran minyak mentah yang kembali stabil buat masa ini namun sebarang pergolakan dalam pasaran akan memberi kesan kepada matawang dollar CAD seperti sebelum ini. Tumpuan seterusnya adalah pada data imbangan dagangan di Kanada yang akan dikeluarkan pada jam 9.30 malam ini. Sentiasa mengawal risiko dalam setiap posisi dagangan dan anda disyorkan untuk menggunakan indicator Moshed Magic Line dalam analisis teknikal harian supaya membantu anda membuat keputusan yang lebih baik.

Paras support: 1.3252, 1.3210, 1.3142.
Paras resistance: 1.3362, 1.3430, 1.3472.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Jangkaan Pergerakan US Dolar Dalam Ucapan Pertama Trump Kepada Kongres

Presiden Donald Trump akan menyampaikan ucapan pertamanya kepada Kongres pada Rabu 10 pagi waktu Malaysia. Dagangan pada Rabu dijangka dalam keadaan volatile (turun-naik) dengan pasaran menjangka komen tentang polisi fiskal yang ditunggu-tunggu.
Dari sudut lain, potensi kenaikan kadar faedah ‘Fed Fund Rate‘ kini berada di sekitar 50% pada mesyuarat FOMC Mac ini seperti yang ditunjukkan oleh pasaran niaga hadapan. Para pemain pasaran ketika ini sedang menunggu lebih maklumat dari Gabenor The Fed yang lain yang akan berucap sepanjang minggu ini.
Sebelum ini Gabenor The Fed cawangan Dallas, Kaplan telah mengatakan adalah perlu kenaikan kadar dalam masa terdekat ini semasa berucap di Norman, Oklahoma. Sentimen semasa melihat Kaplan menyokong kenaikan kadar pada 15 Mac ini.
 Apa yang menjadi halangan kenaikan kadar ketika ini adalah Presiden Trump. Walaupun beliau sebelum ini berjanji untuk mengurangkancukai korporat dan meningkatkan perbelanjaan kerajaan US bagi menampung projek infrastruktur, tetapi jika ada potensi kepada peningkatan ‘downside risk‘ hal ini akan mengurangkan potensi kenaikan kadar pada Mac ini yang seterusnya melemahkan US dolar.
Namun, jika pada hari ini ucapan Trump kepada Kongres semuanya berjalan dengan baik dan apa yang dijanjikan sebelum ini diterjemahkan, pasaran dijangka bergerak menyokong US dolar.
Perlu diingat, Kongres tidak semudah itu menerima bulat-bulat apa yang akan disampaikan Trump, dan kita akan melihat kredibiliti Trump pada Rabu. Jika Trump gagal menjawab soalan Kongres dengan baik, potensi kenaikan kadar dijangka akan semakin berkurangan dan melemahkan US dolar.


Sentimen Terkini Pasaran Forex Pada Sesi Dagangan Asia

US dolar melemah pada sesi perdagangan Asia berbanding enam matawang utama yang lain disebabkan oleh kebimbangan pelabur terhadap ketegangan perang perdagangan.
Indeks US dolar melemah berbanding enam matawang utama yang lain sebanyak 0.1% kepada paras harga 89.29.
Walaubagaimanapun, US dolar pulih sedikit daripada paras terendah lima minggu lalu berikutan pasaran melihat perang perdagangan semakin reda dan optimis dengan berita perundingan baru antara Amerika Syarikat A.S dan China.
Pari USD/JPY naik sebanyak 0.22% kepada paras harga 105.57.
Kebimbangan terhadap perang perdagangan bersurutan dan pair USD/JPY telah naik dari harga 104.56.
 “US dolar kehilangan beberapa tarikan selepas laporan media terkini mengenai dasar perdagangan A.S.,” kata Masafumi Yamamoto, ketua strategi forex di Mizuho Securities di Tokyo.
“Ancaman semua risiko yang disebabkan oleh kebimbangan perdagangan semakin reda namun tindakan pemain pasaran yang bersifat risk off pasaran dapat menjejaskan nilai matawang,” kata Yamamoto.
Pair EUR/USD naik sebanyak 0.12% kepada paras harga 1.2418 selepas menurun sebanyak 0.3% kerana data zone EU yang tidak memberangsangkan serta komen dovish dari Erkki Liikanen salah seorang ahli European Central Bank ECB.
Pair GBP/USD menaik sebanyak 0.22% kepada paras harga 1.4189 sebelas jatuh 0.5% pada hari Selasa.
Pari USD/JPY naik sebanyak 0.22% kepada paras harga 105.57.


RBNZ Optimis Ekonomi Kembali Normal, NZD Beri Reaksi Sebaliknya

Reserve Bank of New Zealand (RBNZ) mengatakan pada hari Selasa bahawa aktiviti ekonomi telah kembali ke tahap pra Covid-19 yang disokong oleh kejayaan mereka membendung wabak dengan baik dan peningkatan permintaan global serta harga barang dan eksport yang lebih tinggi.
Peningkatan perbelanjaan pengguna dan aktiviti pembinaan yang disokong oleh rangsangan kewangan dan fiskal yang besar juga menyokong pertumbuhan pekerjaan, menurut pernyataan tahunan terbarunya yang dikeluarkan pada sesi Asia.
Bagaimanapun, menurut Gabenor Andrian Orr dan Wakil Gabenor Geoff Bascand dalam kenyataan tersebut, kelemahan dikatakan masih ada dan pemulih memerlukan sokongan kewangan dan fiskal yang berterusan.
 Tambah Gabenor Orr lagi, kesinambungan pemulihan ekonomi global tetap bergantung pada keberkesanan dalam membendung Covid-19.
RBNZ merupakan salah satu ekonomi maju pertama yang memberi isyarat untuk mula mengurangkan langkah rangsangan yang digunakan untuk menyokong ekonomi dari krisis pandemik, dengan mengisyaratkan kenaikan kadar faedah pada tahun depan.
Walaupun RBNZ mengeluarkan kenyataan yang optimis, namun dolar New Zealand tetap didagangkan lebih rendah berbanding US dolar di sekitar harga 0.7030 menjelang penghujung sesi Asia.


USD/CAD Catat Kenaikan Semalam, Adakah Akan Terjun Semula Seperti Minggu Lalu?

Perkembangan rundingan dagang antara Amerika Syarikat dan China terus dipantau pada minggu ini selepas memberikan khabar yang positif kepada pasaran susulan persetujuan perjanjian fasa satu.
Namun begitu, pelabur mula berwaspada berikutan kekurangan butiran berkenaan perjanjian fasa satu tersebut yang menghadkan keyakinan pasaran menuju kesepakatan rundingan yang lebih besar. Dilaporkan bahawa banyak lagi perkara yang perlu diteliti oleh kedua-dua pihak.
Kebimbangan yang timbul itu turut memberi kesan terhadap harga minyak mentah yang menunjukkan penurunan semalam yang terkesan disebabkan Amerika Syarikat dan China dikategorikan sebagai negara pengguna terbesar minyak dunia.
Di samping itu juga, terdapat juga kebimbangan terhadap ketegangan di sempadan Syria dan Turki yang bakal memberi kesan terhadap pengeluaran atau eksport dari Iraq.
Menteri Tenaga Arab Saudi, Putera Abdulaziz bin Salman mengatakan para pengeksport minyak mengambil tempat dalam perjanjian pengeluaran global antara OPEC dan sekutu dikenali OPEC+, yang menunjukkan komitmen terhadap pengurangan bekalan.
 Matawang dolar Kanada yang sensitif terhadap pasaran minyak memberi respon penurunan nilainya melihatkan kenaikan pada carta pasangan matawang USD/CAD.
Harga menunjukkan kenaikan sejak awal sesi Asia bermula sehingga sesi pasaran New York ditutup. Harga dilihat berlegar di sekitar paras 1.32300 sehingga bersambung pada sesi Asia pagi ini yang merupakan zon tumpuan harga sebelum ini.
Jika harga minyak mentah terus jatuh ekoran perkembangan negatif rundingan AS-China, dagangan CAD akan terus melemah dan harga pada carta USD/CAD berpotensi untuk catat kenaikan sehingga ke paras sekitar 1.32900 atau 1.33000.
Namun jika harga minyak kembali meningkat, harga berkemungkinan akan meneruskan penurunan lebih rendah menguji semula paras support pada 1.31700 yang dicecah minggu lalu.
Lihat gambar carta pasangan matawang USD/CAD di bawah untuk rujukan teknikal analisis anda.


Gabenor Poloz Masih Memerhati Risiko dalam Pasaran Perumahan

Menurut Semakan Sistem Kewangan Bank of Canada, tahap risiko dalam sistem kewangan Kanada masih tidak berubah sejak enam bulan lalu.
Bank pusat sebenarnya masih memerhati dua perkara dalam sistem kewangan Kanada yang mampu memberikan risiko iaitu, isirumah yang mempunyai pinjaman tinggi dan pasaran perumahan yang tidak stabil. Kedua-dua aspek ini selalunya akan bergerak seiring yang boleh dilihat di negara-negara lain.
Gabenor Poloz menyatakan dalam majlis ini, bahawa pihak bank pusat boleh membezakan antara kedua-dua risiko ini khususnya apabila pihak kerajaan menggunapakai polisi-polisi hutang perumahan yang baru yang akan mengurangkan aktiviti dalam pasaran perumahan. Bagi beliau ia masih tetap memberi impak kepada hutang isirumah yang sangat tinggi.
Terdapat satu lagi aspek dalam pasaran kewangan yang memberi kerisauan kepada bank pusat, iaitu kecairan dalam pasaran bon Kanada.
 Sejak Jun, kadar isirumah yang mempunyai hutang tinggi semakin meningkat di banyak negeri seperti Toronto dan Vancouver.
Ketidakseimbangan di beberapa pasaran perumahan menjadikan sebarang kejutan ekonomi akan menyebabkan kejatuhan harga yang begitu besar. Menurut bank pusat, polisi yang macro-prudential akan membantu mengurangkan risiko kestabilan kewangan dari masa ke semasa.
Poloz juga menyatakan peningkatan dalam hasil-bon (bond-yields) akan menaikkan kos pinjaman dan bank pusat masih memerhati pergerakan ini. Beliau juga menyatakan risiko kepada harga minya sebelum ini sudah semakin baik dengan peningkatan harga baru-baru ini dan keyakinan dalam pasaran ini pada tahun 2017.
Secara keseluruhan, beliau dilihat tidak memberikan sebarang isyarat tentang polisi monetari. Poloz dilihat lebih yakin inflasi akan meningkat ke tahap sasaran yang mana memberi isyarat bank pusat Kanada tidak akan menggunakan pelonggaran polisi dalam masa terdekat ini .


EUR/USD Menjunam Lebih 140 Pips Di Sesi Asia

Pastinya pelabur akan disajikan dengan pergerakan tidak menentu harga yang dipacu oleh sentimen pilihan raya Presiden Amerika Syarikat (AS) sementara debaran menantikan sama ada Donald Trump atau Joe Biden yang akan menggalas jawatan sebagai Presiden bagi penggal terbaru.
Sejak semalam lagi, pergerakan harga dalam pasaran sudah menunjukkan corak abnormal dengan penyusutan ketara US dolar bermula di sesi Eropah semalam berkemungkinan tindakan pelabur yang mengambil keuntungan pada posisi dagangan terdahulu.
Pada carta harga bagi pasangan mata wang EUR/USD, harga yang berlegar di zon support 1.16200 di awal minggu telah melonjak dengan kenaikan harian melebihi 100 pips semalam ke paas ketinggian 1.17400 sebelum menutup dagangan lebih rendah semula sekitar 1.17000.
Menyambung dagangan di sesi Asia pagi ini melihatkan harga melonjak mengatasi paras ketinggian semalam mencapai paras 1.17700 sebelum harga menjunam semula.
Dengan pergerakan harga dipengaruhi oleh keputusan semasa undian, harga dilihat telah menjunam 140 pips menuju semula ke zon support di awal minggu.
Setakat jam 10.30 pagi waktu tempatan, undian dilihat berpihak pada Trump dengan mendahului tipis sementara kiraan undian masih diteruskan.
 Pergerakan harga dijangka tidak akan menentu sehingga undian berakhir dan pelabur perlu berwaspada berdepan pergerakan drastik dengan julat turun naik harga yang tidak normal seperti kebiasaan.
Jika harga menjunam di bawah zon support 1.16000, paras tumpuan seterusnya adalah dilihat akan menuju ke paras 1.15000.
Sementara jika harga melonjak semula, zon SBR (support become resistance) pada 1.18000 akan kembali menjadi tumpuan harga untuk diuji semula.
Kekal mengikuti perkembangan undian pilihan raya dan berhati-hati mengawal risiko dagangan.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pergerakan Pasaran Tukaran Matawang, Emas dan Minyak Mentah Dalam Pasaran Eropah

Forex
Matawang dolar Australia dan matawang New Zealand menyusut berbanding US dolar pada hari Isnin dalam sesi dagangan Eropah.
AUD menyusut sebanyak 0.13% kepada 0.7603 berbanding US dolar. Matawang NZD menyusut sebanyak 0.45% kepada 0.6859 setakat jam 05.05 petang.
Indeks US dolar yang mengukur kekuatan matawang greenback berbanding enam matawang mengukuh 0.31% kepada 93.10 dalam sesi dagangan Eropah pada hari Isnin setakat jam 05.05 petang.

Pengukuhan matawang US dolar ini didorong oleh sentimen yang sama pada sesi dagangan Asia.
Senat Amerika Syarikat (AS) telah meluluskan satu rang undang-undang tentang pengurangan cukai besar-besaran melalui pengundian pagi semalam.
Melalui perdebatan beberapa hari berturut-turut, Senat yang diduduki majoriti Parti Republikan telah meluluskan rang undang-undang tersebut dengan 51 undi sejutu dan 49 undi menentang. Semua anggota Parti Demokratik dan seorang anggota Republikan membuang undi menentang.
Namun pengukuhan ini terbatas dengan sentimen politik yang negatif iaitu berkenaan siasatan terhadap campurtangan Rusia dalam pilihan raya lalu.

Data Australia menunjukkan keuntungan syarikat jatuh 0.2% pada suku tahun ketiga berbanding jangkaan yang mensasarkan peningkatan 0.2%.
Minyak
 Harga minyak dalam sesi dagangan Eropah meneruskan kejatuhan.
Minyak mentah WTI (West Texas Intermediate) bagi kontak penghantaran Disember jatuh sebanyak 0.70% kepada $57.95 setakat jam 05.05 petang.
Minyak Brent pula yang didagang ICE Future Exchange di London jatuh sebanyak 0.36% kepada $63.50 setong setakat jam 05.05 petang.

Walaupun dihimpit dengan peningkatan aktiviti penggalian minyak syal dan tambahan 2 loji pada minggu lepas, harga minyak masih kukuh kerana didukung lanjutan perjanjian pemotongan harga minyak.
Bagi minggu yang berakhir 1 Disember, jumlah loji ialah 749. Angka tertinggi sejak bulan September.
OPEC bersama Rusia dan 9 pengeluar utama lain yang telah berjanji menghadkan pengeluaran kepada 1.8 juta tong sehari (bdp) sejak Januari lalu dan bakal tamat pada Mac 2018 telah bersetuju untuk memperpanjangkan lagi tempoh pemotongan sehingga akhir tahun hadapan.

Emas
Harga emas jatuh dalam pasaran Eropah berikutan kelulusan oleh Senat Amerika Syarikat berkenaan reformasi cukai Trump walaupun dihimpit dengan siasatan campurtangan Rusia dalam pilihan raya lalu. Selain turut mendorong kejatuhan harga emas ialah pengukuhan US dolar.
Emas dalam niaga-hadapan (futures) di Comex mencatat kejatuhan sebanyak 0.41% pada Isnin kepada $1,277.20 setakat jam 05.05 petang.


Kemuncul Varian Baharu Covid-19 Buatkan Pasaran Gusar – Ini Kesan Terhadap Matawang Perlu Diketahui!

Berita mengenai varian Covid-19 baharu yang dikatakan berpotensi menyebabkan penularan Covid-19 yang lebih pantas telah menimbulkan kegusaran dalam kalangan pemain pasaran. Para pemain pasaran mula mengambil langkah berjaga-jaga dengan melabur dalam matawang pelindung nilai seperti Yen, Jepun dan franc Switzerland.
Matawang yen dan franc telah mencatat keuntungan, manakala matawang Australia dan Norway telah kehilangan permintaan berikutan cuti kesyukuran A.S pada hari Khamis yang menyebabkan pasaran lebih tidak menentu.
Pengetahuan mengenai varian baharu ini masih terbatas kerana ianya baru dikesan di Afrika Selatan, Botswana dan Hong Kong.Walaubagaimanapun, saitis beranggapan bahawa ia dapat memberi ancaman pada imuniti badan.
Matawang yen telah catat lonjakan dari paras terendah lima tahun ke paras tertinggi mingguan berbanding US dolar dengan pengukuhan sebanyak lebih dari 1% ke paras tertinggi 113.6.
 Sementara itu matawang Euro melonjak 0.7% ke paras tertinggi $1.129 walaupun ia hampir jatuh ke paras terendah 6-1/2 tahun berbanding franc Swiss.
Negara Britain telah mengambil langkah proaktif dengan membatalkan penerbangan ke beberapa negara dengan menyatakan varian barharu itu masih belum diketahui bahayanya yang sebenar.
Matawang sterling merosot keparas terendah baru bagi 2021 di bawah $1.33 berikutan kegusaran dalam pasaran dan sebahagian pemain pasaran mengurangan pertaruhan kenaikan kadar faedah pada bulan Disember.
Indeks US dolar yang mengukur matawang US dolar berbanding matawang utama menyusut 0.67% kepada paras dagangan 96.225.


USD/CAD Berlegar Pada $1.3400, Ini Petunjuk Dari Data CPI Kanada

Pergerakan mata wang dolar Kanada diberikan tumpuan pada sesi New York semalam ketika pelabur menilai terbitan data inflasi terbaru yang diterbitkan.
Bacaan tahunan indeks harga pengguna (CPI) Kanada untuk Mac catatkan bacaan lebih rendah pada 4.3%, menurun daripada 5.2% bacaan sebelumnya.
Ini merupakan paras inflasi terendah yang dicatatkan sejak Ogos 2021 yang lalu menunjukkan kesan pengetatan dasar monetari yang agresif oleh bank sejak tahun lalu masih berterusan.
Bank of Canada (BOC) dilihat bakal beralih ke fasa yang lebih longgar selepas mula menghentikan pengetatan dasar di awal tahun ini.
Justeru, ini telah memberi kesan penyusutan terhadap nilai mata wang dolar Kanada pada dagangan semalam.
Carta harga pasangan mata wang USD/CAD menunjukkan corak kenaikan berlaku semula di sesi New York semalam.
Peningkatan harga walau bagaimanapun agak sederhana berikutan mata wang US dolar juga turut didagangkan lemah semula dengan sentimen pasaran yang dipulihkan oleh data positif ekonomi China.
Harga yang berjaya meniti di atas paras sokongan Moving Average 50 (MA50) pada rangka masa 1 jam di carta USD/CAD itu dilihat kembali berlegar semula ke paras tumpuan 1.34000.
 Menyambung dagangan pada hari ini (Rabu), harga dilihat cuba untuk melepaskan diri ke paras lebih tinggi daripada 1.34000, namun pergerakan masih perlahan sehingga ke sesi Eropah.
Jika kenaikan berjaya diteruskan pada sesi New York, penganalisis menjangkakan kenaikan harga boleh mencapai semula zon sekitar 1.35000 untuk memaparkan reaksi yang menarik di sekitar tersebut.
Seterusnya, ketinggian yang dicapai pada awal minggu yang lalu sekitar 1.35500 akan menjadi sasaran untuk diuji.
Sebaliknya jika harga menjunam semula bawah 1.34000, paras sokongan harga pada 1.33000 yang telah dicecah pada Jumaat lepas bakal dituju semula.
Susut lebih rendah melepasi paras tersebut akan mencatatkan paras terendah terbaru 7 bulan dengan sasaran seterusnya adalah untuk mencecah 1.32000.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Aussie dan Yen Rebound Dalam Sesi Asia!

Yen dan Aussie rebound dalam sesi ini berikutan peningkatan angka perdagangan dari China yang secara tidak langsung mengukuhkan keyakinan terhadap ekonomi serantau. Selain itu, GDP juga mencatat nilai yang membanggakan.
China yang juga merupakan pembeli logam berharga kedua terbesar di dunia selepas India itu melaporkan lebihan imbangan sebanyak $52.05 billion. Angka eksport bagaimanapun turun 2.8%. Sementara itu, angka eksport meningkat 1.5%.
Jepun sebelum ini melaporkan angka GDP meningkat 0.2% bagi jangka masa suku ke suku. Pertumbuhan sederhana di negara ini dijangka berterusan, namun, perbelanjaan pengguna dilihat semakin melemah berikutan pertumbuhan ekonomi yang perlahan.
USD/JPY mula menurun kepada 0.14% manakala AUD/USD melonjak 0.12% selepas pengumuman data perdagangan.
 USD/JPY, 30 minit
Di Australia, data perdagangan meningkat A$2.41 billion, mengecil dari A$2.75 yang dicatat pada bulan Julai.
AUD-USD, 30 minit
US Dollar Index yang mengukur kekuatan matawang AS kali terakhir disebut pada 94.80.

Ketahui pergerakan matawang pada awal sesi Asia disini!


Petunjuk Awal Dari Data ADP Ini Buatkan Pasaran Teruja– Ini Sebabnya!

Pertumbuhan pertambahan pekerjaan swasta kekal kukuh pada Oktober diikuti dengan kenaikan dalam gaji terutamanya dalam industri yang berorientasikan hospitali berdsarkan laporan sebentar daripada firma pemprosesan gaji ADP.
Syarikat berjaya menambah 239,000 pekerj untuk bulan itu, mendahului anggaran Dow Jones sebanyak 195,000 dan lebih baik daripada 192,000 yang disemak menurun pada bulan September. Upah/gaji meningkat 7.7% pada asas tahunan, turun 0.1 mata peratusan daripada bulan sebelumnya.
Pertumbuhan pekerjaan dilaporkan amat kukuh dalam sektor riadah dan perhotelan, yang menambah 210,000 jawatan manakala pertumbuhan gaji meningkat 11.2%. Industri, yang merangkumi hotel, restoran, bar dan perniagaan yang berkaitan, dilihat sebagai penggerak kerana ia merupakan industri paling terkesan semasa Covid-19 melanda.
 Pertumbuhan pekerjaan aripada industri berkaitan perkhidmatan pula menambah 247,000 pekerjaan, manakala sektor pengeluar barangan kehilangan 8,000 pekerjaan, disebabkan sebahagian besarnya kehilangan 20,000 jawatan pembuatan. Perdagangan, pengangkutan dan utiliti meningkat sebanyak 84,000.
Menurut ketua ekonomi ADP, Nela Richardson, “ini merupakan jumlah yang sangat kukuh. Pengeluar barangan, yang sensitif terhadap kadar faedah, menarik balik, dan penukar pekerjaan memperoleh keuntungan gaji yang lebih kecil. Walaupun kami melihat tanda-tanda awal kejatuhan permintaan yang didorong oleh Fed, ia hanya menjejaskan sektor tertentu dalam pasaran buruh.”
Rizab Persekutuan telah menaikkan kadar faedah dalam usaha untuk menyejukkan inflasi yang menghampiri paras tertingginya dalam tempoh lebih 40 tahun. Satu matlamat utama ialah pasaran buruh yang ketat dari segi sejarah, di mana peluang pekerjaan melebihi jumlah pekerja yang ada dengan margin hampir 2 berbanding 1.
Laporan ADP datang dua hari sebelum data NFP dikeluarkan. Bacaan NFP dijangka menunjukkan pertumbuhan 205,000, daripada 263,000 yang dikecapi pada bulan September.


Jumlah Pelantar US Naik Empat Minggu Berturut-Turut

Baker Hughes melaporkan peningkatan pelantar minyak di US empat minggu berturut-turut dengan kenaikan 8 pelantar minyak kepada 591 bagi minggu berakhir 10 Februari. Jumlah pelantar setakat ini adalah yang tertinggi sejak minggu berakhir 23 Oktober 2015 yang mencatat 594 pelantar.
Jumlah pelantar gas pula hanya naik 4 kepada 149 pelantar. Ini membawa julmlah pelantar minyak dan gas kepada 741 yang naik 12 pelantar. Jumlah pelantar naik 200 dari tahun lalu.
 Minggu lepas pelantar minyak bertambah sebanyak 17 pelantar kepada 583 dengan jumlah pelantar kesemuanya naik kepada 729.
Minyak mentah memberi respon minimum kepada data yang dikeluarkan pada Jumaat lalu. Ketika ini minyak WTI (West Texas Intermediate) didagang di paras $54.18 setong, manakala minyak Brent (Brent-oil) didagang di paras $56.82 setong.


Selepas Mesyuarat RBA, AUD/USD Lonjak Ke Paras Tertinggi Terbaru 7 Minggu

Mata wang dolar Australia pada sesi Asia pagi ini (Selasa) tidak memberi reaksi ketara terhadap keputusan mesyuarat bank pusat Australia sebentar tadi.
Reserve Bank of Australia (RBA) mengekalkan kadar faedah tidak berubah untuk mesyuarat edisi Mac 2022 yang telah dijangkakan oleh pasaran.
Gabenor Philip Lowe masih mengulangi kenyataan sebelum ini yang memberi petunjuk penggubal dasar mengambil langkah tunggu dan lihat sementara terkini memberi tumpuan kepada perkembangan krisis perang antara Rusia dan Ukraine.
Mata wang dolar Australia dilihat tidak tidak memberi reaksi ketika keputusan mesyuarat pada sesi Asia, namun mula menunjukkan peningkatan pada awal sesi Eropah yang masih dipengaruhi oleh sentimen pasaran yang sedikit pulih.
Pada perkembangan semasa krisis yang sedang berada dalam fasa rundingan, sentimen pasaran yang sedikit pulih turut menjadi faktor kenaikan nilai dolar Aussie sementara US dolar pula terbantut daripada pengukuhan yang dipaparkan minggu lalu.
Oleh itu, pelabur menyaksikan corak kenaikan harga telah dipaparkan semula pada carta harga pasangan mata wang AUD/USD di awal minggu ini.
Harga telah membuat kenaikan dari zon 0.71800 semalam sehingga melepasi rintangan pada 0.72300 dan menutup dagangan sesi New York sekitar 0.72600.
 Menyambung dagangan pada sesi Asia pagi ini, harga bergerak mendatar dan tiada reaksi selepas keputusan mesyuarat RBA.
Kembali memberi tumpuan terhadap perkembangan krisis Rusia-Ukraine, harga menyambung semula kenaikan ke paras rintangan 0.72800 dan cuba untuk mengatasi paras ketinggian dicapai harga minggu lalu.
Kenaikan lebih tinggi dijangka akan ke zon rintagan pada Januari lalu pula iaitu sekitar 0.731000 sekaligus mencatatkan paras ketinggian terbaru 7 minggu.
Namun, jika penurunan harga kembali terjadi, paras sokongan awal harga yang dilihat bakal diuji adalah pada 0.72300 sebelum menuju ke zon 0.71800 semula.
Penurunan lebih rendah bagi isyarat perubahan trend bearish akan mendorong harga mencecah semula sehingga zon support pada 0.71000.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Petunjuk NFP Sekali Lagi Merekod Bacaaan Di Luar Jangkaan

Data ADP-non-farm payroll yang dikeluarkan sebentar tadi mencatatkan tambahan di luar jangkaan sebanyak 263,000 pekerjaan baru dalam sektor swasta.
Bacaan kali ini lebih daripada jangkaan sebanyak 184,000 dan data bulan sebelum iaitu 248,000 yang telah dikaji semula dari 298,000 yang dilaporkan bulan lalu.
ADP non-farm payroll ialah data yang menunjukkan perubahan tenaga kerja dalam negara AS yang hanya melibatkan sektor swasta. Data ini dikeluarkan oleh ADP (Automatic Data Processing, Inc).
 Data kali ini melonjakkan keyakinan kepada pasaran buruh Amerika Syarikat sebelum pengumuman data NFP pada Jumaat, walaupun kita tidaklah boleh bergantung sepenuhnya kepada data ini untuk menjangkakan data NFP.
Data kali ini menunjukkan pasaran pekerjaan Amerika Syarikat yang terus kukuh, dan potensi kepada jangkaan The Fed yang akan menaikkan kadar pada mesyuarat Jun ini.
Sejurus sahaja data ini dikeluarkan, pasaran memberikan respon yang signifikan dengan US dolar dilihat menguat berbanding matawang utama dunia yang lain. Eur/Usd melemah dan mencatatkan kejatuhan 30 pip setakat ini, dengan Usd/Jpy menguat hampir 40 pip selepas 20 minit data ini dikeluarkan.
Diingatkan kepada para pembaca bahawa pada 7 Mac ini, laporan Non-Farm Payroll untuk bulan Januari akan dikeluarkan pada pukul 8.30 malam. Data NFP merupakan data pekerjaan yang paling ditunggu-tunggu setiap bulan kerana impaknya yang begitu tinggi kepada pasaran. Data NFP juga akan menjadi tumpuan The Federal Reserve sebagai petunjuk keadaan pasaran buruh semasa.


8 Berita Forex Penting Tumpuan Pasaran Minggu Ini (30 Mac – 3 April 2020)

Berikut merupakan sebahagian data-data ekonomi penting yang akan menjadi tumpuan pelabur sepanjang minggu ini.
Data PMI Pembuatan China (Selasa 9.00 Pagi): Bacaan data PMI pembuatan dijangka kembali pulih untuk bulan Mac selepas mengalami penurunan pada bacaan Februari terkesan oleh penularan wabak COVID-19 yang menjejaskan sektor-sektor utama.
Data GDP UK (Selasa 2.00 Petang): Pertumbuhan ekonomi UK catat peningkatan pada suku ketiga 2019 dengan kadar 0.4% selepas menurun kepada 0.2% pada suku kedua. Namun, ekonomi dijangka berada di paras sifar untuk suku keempat 2019 yang menunjukkan pertumbuhan statik.
Data Keyakinan Pengguna AS (Selasa 10.00 Malam): Keyakinan pengguna di Amerika Syarikat untuk tinjauan pada bulan Mac bakal menurun dengan kebimbangan yang semakin meningkat terhadap penularan wabak pandemik COVID-19 yang bertambah buruk untuk negara ekonomi terbesar dunia itu.
 Minit Mesyuarat Bank Pusat Australia (Rabu 8.30 Pagi): Butiran lebih lanjut untuk mesyuarat terbaru Reserve Bank of Australia (RBA) akan menjadi tumpuan. Rangsangan ekonomi dijangka akan terus dipertingkatkan yang turut disokong oleh kerajaan dalam menangani impak Coronavirus.
Data PMI Pembuatan ISM (Rabu 10.00 Malam): Dua bacaan terakhir catat di atas paras 50 yang menunjukkan pengembangan. Namun, angka bacaan terbaru dijangka lebih lemah pada 46.0 mata.
Data Tuntutan Pengangguran AS (Khamis 8.30 Malam): Bacaan data pada minggu lalu menunjukkan lonjakan ketara tuntutan yang dibuat oleh rakyat Amerika yang memberi isyarat sektor pekerjaan terjejas teruk. Data ini kekal menjadi tumpuan pelabur pada minggu ini.
Laporan Data Pekerjaan NFP AS (Jumaat 8.30 Malam): Setelah tuntutan pengangguran yang melonjak tinggi pada data yang diterbitkan minggu lalu, kadar pengangguran dijangka meningkat kepada 3.8% berbanding 3.5% sebelum ini. Ekonomi dijangka kehilangan pekerjaan sehingga 81,000 pada Mac dan purata pendapatan juga diramalkan menurun.
Data PMI Bukan-Pembuatan ISM (Jumaat 10.00 Malam): Sektor perkhidmatan di Amerika Syarikat kekal kukuh dengan bacaan kekal berada di atas paras 50 mata sebelum ini. Namun, bacaan untuk Mac dijangka akan catat penurunan kepada 48.0 mata.


Analisis GOLD – Emas Bergelut Untuk Bangkit Lepasi Semula Paras $2,000

Pergerakan harga emas suram pada dagangan Khamis semalam yang lebih mendatar berbanding kejutan pada Rabu lalu di mana pelabur telah menyaksikan emas menjunam sehingga $100 selepas kenaikan hampir mencatatkan paras tertinggi terbaru sepanjang masa (ATH).
Pada carta harga XAU/USD yang mengukur nilai emas berbanding US dolar, harga telah menyentuh paras ketinggian 2070.00 pada Rabu lalu, sedikit sahaja lagi untuk mengatasi paras ATH 2074.00 yang dicapai Ogos 2020 lalu.
Harga kemudiannya telah menjunam semula sehingga ke bawah paras 2000.00 susulan reaksi pasaran terhadap keredaan risiko perang Rusia-Ukraine sebelum ini yang mengurangkan tarikan terhadap emas dengan tindakan oleh Presiden Ukraine yang menyatakan hasrat untuk penyelesaian diplomatik.
Namun, sentimen pasaran kembali dinilai berisiko ekoran rundingan pusingan keempat berakhir tanpa sebarang persetujuan berkenaan genjatan senjatan dan koridor kemanusiaan.
Walaupun kembali meningkat semula, harga emas dilihat bergelut untuk melepasi paras 2000.00 dan mengendurkan harapan pelabur untuk menjangkakan lonjakan lebih tinggi.
Penganalisis masih menilai harga akan menyambung penurunan harga ekoran pergerakan harga di bawah paras halangan Moving Average 50 (MA50) pada rangka masa 1 jam di carta XAU/USD kekal beri isyarat bearish buat emas.
 Penurunan harga dilihat akan menguji zon RBS (resistance become support) pada 1970.00 sebelum penurunan lebih rendah akan menuju pula ke paras tumpuan 1950.00.
Untuk pergerakan lanjut harga pada trend bearish yang lebih jelas, pelabur perlu bersedia untuk kejatuhan lebih rendah harga emas sehingga ke paras sekitar 1970.00 atau zon 1870.00 semula.
Namun, jika terdapat petunjuk untuk lonjakan harga emas semula, paras 2000.00 dan halangan MA50 bakal dilepasi harga terlebih dahulu.
Kenaikan yang diteruskan diharapkan untuk kembali mencapai paras ketinggian 2070.00 semula untuk memberi pelabur harapan melihat harga emas catat paras ketinggian terbaru ATH lagi pada kali ini.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Papar Isyarat Lebih Jelas Dengan Corak Harga Terkini?

Itu dia!
Pergerakan harga pada carta pasangan matawang GBP/USD menepati jangkaan untuk mengekalkan penurunan setelah mempamer corak descending triangle yang bermaksud kepada corak downtrend.
Aspek itu dapat diperkukuhkan selaras dengan aksi penurunan melebihi 100 pips pada dagangan Rabu yang juga sekali gus telah mencipta paras terendah terbaharu dalam tempoh 12 bulan sekitar 1.31600.
Namun pergerakan harga pada hari ini (Khamis) dilihat perlahan tetapi jangkaan untuk terus menurun masih lagi relevan selepas harga kekal bergerak di bawah paras halangan Moving Average 50 (MA50).
Baru sahaja ingin menonjolkan penguasaan, matawang Pound kembali terima satu demi satu masalah dan yang terkini Perdana Menteri Boris Johnson mula mengumumkan pelaksanaan semula langkah lockdown di UK.
Secara tidak langsung ia telah memberi bebanan terhadap nilai Pound yang pada sebelum ini juga dihantui oleh keyakinan yang merudum kepada Bank of England (BOE) untuk meningkatkan kadar faedah lebih awal.
Di kesempatan itu matawang USD terus mengukuh di kala masih lagi mempunyai tulang belakang dari Federal Reserve (Fed) yang semakin jelas dalam menyatakan langkah tapering yang ingin dilaksanakan.

Yakni yang mana paras terendah 1.31600 kemungkinan akan menjadi hala tuju pertama untuk dijejaki terlebih dahulu manakala zon sokongan yang baharu 1.31000 mungkin bakal jadi sasaran berikutnya.
Tambahan pula zon sokongan tersebut juga pernah dijadikan sebagai tumpuan pelabur pada Oktober 2020 sebelum zon itu berjaya ditembusi pada awal November 2020 sehingga melonjak dengan agresif.
Andai kata harga tidak berupaya dalam meneruskan aksi penurunan, trendline resistance dijangka akan dinilai oleh pelabur untuk kenaikan harga yang dibuat sebelum menyasarkan jangkaan menuju zon SBR 1.33000.
Menuju ke zon SBR berkenaan secara tidak langsung akan membuatkan pelabur melihat isyarat awal untuk harga mendaki ke zon SBR 1.34000 dalam menunjukkan petunjuk kepada perubahan trend bullish yang lebih ketara.
Lihat gambar carta harga pasangan matawang GBP/USD di bawah untuk rujukan analisis teknikal anda.
Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Lima News Besar Tumpuan Pasaran Pada Minggu ini (14-18 Mei)

Pasaran forex pada minggu ini akan berfokus kepada data jualan runcit Amerika Syarikat yang dijangka akan memberi isyarat jelas terhadap tingkah laku pengguna-pengguna di negara itu. Pasaran juga akan memberi perhatian kepada data pekerjaan United Kingdom yang akan dikeluarkan pada hari Selasa.
Selain itu, antara isu utama pada minggu ini juga adalah perjanjian NAFTA yang akan berlangsung di Washington. Rundingan perdagangan antara AS-China juga akan terus diteliti.
Berikut adalah 5 berita yang pasaran akan tumpukan pada minggu ini:
#1 Data pekerjaan United Kingdom (Selasa)
Data ini akan dikeluarkan pada Selasa pukul 4.30 petang. Data terbaru yang dikeluarkan sebelum ini agak mengecewakan pasaran di mana jumlah tuntutan pengangguran meningkat kepada 11,600 lebih rendah daripada jangkaan pada bulan Mac. Walaupun kadar pengangguran berkurangan kepada 4.2% pada Februari, kadar gaji masih kekal 2.8% kurang daripada jangkaan kenaikan 3%. Minggu lalu, Bank of England (BoE) mengekalkan kadar faedah dan menunjukkan isyarat bahawa kadar tidak akan dinaikkan dalam masa terdekat.
#2 Data jualan runcit AS (Selasa)
 Data ini akan dikeluarkan pada Selasa pukul 8.30 malam. Bacaan sebelum ini merekodkan bacaan yang lebih daripada jangkaan. Penggunaan oleh penduduk melalui data jualan runcit penting untuk melihat prestasi ekonomi semasa, kerana ia mewakili sejumlah besar keseluruhan ekonomi Amerika Syarikat.
#3 Data inflasi Zon-Eropah (Rabu)
Data ini akan dikeluarkan pada Rabu pukul 5 petang. Pasaran menjangka data kali ini kekal 1.2% seperti bulan lalu. Kejatuhan bacaan inflasi sudah dijangka seperti yang telah diulas oleh ECB. Kenaikan matawang Euro terhenti sejak awal tahun ini disebabkan data ekonomi yang kurang memberangsangkan. Hal ini sekaligus mengurangkan jangkaan pengetatan polisi monetari di masa akan datang.
#4 Data pekerjaan Australia (Khamis)
Data ini akan dikeluarkan pada Khamis pukul 9.30 pagi. Laporan data sebelum ini pada Mac adalah mengecewakan di mana pekerjaan hanya bertambah sebanyak 4,900. Kadar pengangguran pula kekal di paras 5.5%. Gambaran besar adalah positif kepada Australia dan RBA menjangka pertumbuhan yang lebih pantas di masa hadapan.
#5 Data inflasi CPI Kanada (Jumaat)
Data ini akan dikeluarkan pada Jumaat pukul 8.30 malam. Data ini penting untuk melihat bagaimanakah ia akan memberi tekanan kepada pengetatan polisi Bank of Canada (BoC). Seperti biasa, jika data inflasi meningkat ia akan menyebabkan kenaikan dolar Kanada (CAD).


Berita Terkini Yang Trader AUD dan NZD Perlu Tahu!

Keputusan Fed bagi mengekalkan dasar monetari telah mencatat peningkatan bagi Dollar Australia dan New Zealand berbanding US Dollar pada hari Khamis.
AUD/USD meningkat 0.43% kepada 0.7524
AUD/USD, 15 minit

Fed meninggalkan kadar faedah tidak berubah pada akhir mesyuarat yang berlangsung selama 2 hari itu.
Dalam satu kenyataan dasar bulanan, Fed berkata, “risiko jangka masa terdekat bagi prospek ekonomi telah berkurangan” dan pasaran buruh “mengukuh”.
 Tinjauan juga mendorong spekulasi mengenai kenaikan kadar faedah dalam jangka masa terdekat oleh Bank Pusat Amerika Syarikat, seawal September.
NZD/USD pula meningkat 0.47% untuk didagang pada 0.7109, yang tertinggi sejak 19 Julai.
NZD/USD, 15 minit

Matawang komoditi juga disokong oleh pemulihan harga minyak pada hari Khamis, walaupun pasaran terus dipengaruhi dengan masalah lebihan global.
US Dollar Index yang mengukur kekuatan US Dollar juga menurun 0.27% kepada 96.49, yang paling rendah sejak 15 Julai.


Corak Penurunan Dipamerkan EUR/JPY Curi Perhatian Trader

Kes jangkitan Coronavirus yang terus meningkat dilihat mengimbangi sentimen positif pasaran selepas perkembangan ujian vaksin.
Faktor tersebut juga menjadi penghalang buat dagangan komoditi terus mengukuh sebaliknya memberi kelebihan kepada mata wang safe-haven seperti Yen untuk didagangkan meningkat walaupun pergerakan harga dilihat perlahan pada minggu ini.
Peningkatan nilai tidak begitu ketara, namun pergerakan lebih jelas harga dapat dilihat berbanding mata wang yang lemah seperti Euro yang terkesan dengan faktor ekonomi yang terjejas.
Dapat dilihat pergerakan harga pada carta pasangan mata wang EUR/JPY menunjukkan corak penurunan harga dengan kadar yang perlahan.
Harga telah bergerak di bawah paras rintangan 124.300 di mana paras tersebut diuji pada awal minggu namun harga kembali turun semula selepas menyentuhnya.
Pergerakan harga semalam turut melihatkan harga bergerak di bawah paras halangan Moving Average 50 (MA50) pada rangka masa 1 jam memberi isyarat trend bearish.
 Penurunan harga yang diteruskan pada hari ini berkemungkinan akan menuju paras sokongan 123.100 pada zon RBS (resistance become support).
Namun, pergerakan harga kekal bergantung pada sentimen pasaran berdasarkan perkembangan vaksin serta penilaian pada kes jangkitan virus.
Jika sentimen pasaran terus memulih dan melemahkan dagangan safe-haven Yen, harga bakal meningkat semula menuju ke paras 124.300 untuk harga menguji paras rintangan tersebut.
Seterusnya, pada kenaikan yang lebih tinggi, zon resistance 125.00 akan menjadi tumpuan utama pelabur.
Lihat gambar carta pasangan mata wang EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pergerakan Pasaran Tukaran Matawang Forex Setakat Ini

US dolar jatuh ke paras terendah lebih daripada setahun lalu berbanding matawang utama yang lain pada Selasa berikutan para pelabur semakin bimbang dengan keadaan sentimen jangka pendek.
The Fed hari ini memulakan mesyuarat yang akan berlangsung dua hari dengan jangkaan tiada perubahan kadar faedah. Pasaran ketika ini melihat potensi kenaikan kadar faedah pada Disember berada di bawah 50 peratus seperti yang dapat dilihat dalam CME Fedwatch.
“Saya rasa US dolar semakin terlebih jual (oversold),” kata penyelidik strategi Forex di CIBC, Jeremy Stretch.
 “Dalam jangka pendek, untuk US dolar naik semula memerlukan data yang positif, bagi menyokong jangkaan kadar faedah dalam suasana ketiadaan pengembangan fiskal. Sebarang kenaikan US dolar dalam jangka pendek dilihat akan dijual semula,” kata beliau.
Pada Selasa, indeks US dolar yang mengukur kekuatan matawang greenback berbanding enam matawang utama yang lain berada di sekitar paras terendah Jun 2016 iaitu 93.65. Indeks ini telah jatuh sebanyak 4% sejak bulan lalu dan 8% sejak awal tahun ini.
Selain daripada mesyuarat Fed, pasaran juga akan memberi perhatian kepada data pertumbuhan ekonomi US yang akan dikeluarkan pada Jumaat.
EURUSD setakat ini telah mengukuh 0.16% pada Selasa dan didagang di sekitar 1.1679 yang telah menembusi paras harga signifikan 1.1500 minggu lalu.


EUR/USD Susut Dari Paras Tertinggi 12 Minggu, Namun Penurunan Belum Jelas

Mata wang Euro menyusut pada dagangan Khamis semalam selepas mencapai paras tertinggi 3 bulan berbanding US dolar berikutan kebimbangan terhadap peningkatan kes jangkitan Coronavirus di Eropah.
US dolar kekal pamerkan prestasi suram pada minggu ini dengan sentimen vaksin Coronavirus dan juga data ekonomi Amerika Syarikat (AS) yang bercampur-campur.
Namun penyusutan US dolar dilihat tidak begitu ketara dan lebih mendatar dengan pelabur masih berwaspada jika terdapat risiko baru tercetus dalam pasaran untuk pelabur bersedia membeli US dolar semula.
Pada carta pasangan mata wang EUR/USD semalam melihatkan harga yang telah mencatatkan paras ketinggian terbaru 12 minggu pada sekitar 1.19400 kembali membuat penurunan semula ke zon RBS (resistance become support) 1.19000.
Gagal meneruskan penurunan lebih rendah melepasi zon tersebut, harga kembali bergerak naik semula untuk menutup dagangan sesi New York di atas paras sokongan Moving Average 50 (MA50) pada pergerakan 1 jam harga di carta EUR/USD.
 Penganalisis melihat situasi tersebut memberi isyarat untuk harga kekal meneruskan kenaikan selagi zon RBS 1.19000 gagal ditembusi harga.
Kenaikan lebih tinggi akan dijangkakan sehingga ke paras ketinggian 1.20000 selepas harga berjaya melepasi zon tumpuan sekitar 1.19500.
Namun jika harga berjaya lolos lebih rendah di bawah paras 1.19000, paras sokongan 1.18000 pada zon RBS sebelum ini akan kembali menjadi tumpuan.
Lihat gambar carta pasangan mata wang EUR/USD di bawah untuk rujukan analisis teknikal anda.


Analisis Teknikal EUR/USD – Timeframe H1 – 8/2/2019

EURO terus didagangkan lemah berbanding dolar USD pada Khamis meneruskan siri penurunan harga pada chart EUR/USD sejak awal minggu ekoran masih terkesan daripada kebimbangan yang semakin meningkat terhadap kemerosotan pada unjuran pertumbuhan pada zon Eropah. Data ekonomi di zon Eropah yang dikeluarkan petang semalan secara keseluruhan menunjukkan bacaan yang lemah dengan data yang paling menjadi tumpuan adalah pada pengeluaran industri di Jerman sebagai ekonomi terbesar di zon Eropah yang dijangka meningkat sebaliknya mencatatkan penurunan jauh lebih rendah pada angka bacaan untuk bulan Disember. Sementara dolar USD pula mengukuh selepas rundingan dagang antara China dan Amerika Syarikat bakal ditangguhkan lagi dan kembali menimbulkan keresahan pelabur terhadap isu tersebut. Pergerakan harga pada chart EUR/USD semalam telah membuat penurunan sehingga ke paras support MagicS2 pada indicator Moshed Magic Line semalam sebelum pantul semula dan menutup dagangan sesi New York sekitar paras support MagicS1.
Pada sesi pasaran Asia pagi ini, harga dilihat bergerak perlahan di bawah paras Magic Pivot 1.1344 sehingga ke penghujung sesi dagangan. Jika harga terus menyambung penurunan untuk melengkapkan siri penurunan sepanjang minggu ini, harga bakal turun ke paras support terdekat iaitu pada 1.1319 (MagicS1) dan mengatasi paras terendah dagangan semalam. Kemudiannya, penurunan harga seterusnya bakal menguji paras support pada dagangan penghujung Januari lalu di sekitar paras 1.1299 (MagicS2). Jika harga berjaya breakout zon support tersebut, paras support lebih rendah yang berada di 1.1274 (MagicS3) dilihat akan menjadi destinasi tumpuan harga yang seterusnya.
Namun, jika dagangan pada EUR/USD hari ini menunjukkan kenaikan melepasi paras Magic Pivot hari ini, paras awal kenaikan harga dilihat akan menuju ke paras resistance 1.1364 (MagicR1) terlebih dahulu. Kemudiannya, zon tumpuan harga yang berada di sekitar paras 1.1389 (MagicR2) bakal dituju harga pula pada kenaikan yang seterusnya dan sekiranya harga masih mengekalkan momentum kenaikan, harga boleh mencapai paras ketinggian dagangan hari ini hingga ke paras sekitar 1.1409 (MagicR3).
 Terus pantau perkembangan ekonomi pada zon Eropah yang masih memberi tekanan terhadap matawang EURO buat masa ini. Lihat paras tumpuan pada chart EUR/USD dengan berpandukan pada indicator Moshed Magic Line bagi memudahkan analisis teknikal harian anda.

Paras support: 1.1319, 1.1299, 1.1274.
Paras resistance: 1.1364, 1.1389, 1.1409.


Dahsyat Betul GBP/USD, Lonjak 130 Pips Kemudian Junam 160 Pips!

Pound Sterling belum habis menggegarkan pasaran minggu ini dengan drama Brexit yang masih berlarutan menyaksikan pergerakan turun naik ketara harga pada carta pasangan mata wang GBP/USD.
Acara makan malam Perdana Menteri UK Boris Johnson bersama Presiden Suruhanjaya Eropah Ursula von der Leyen dilihat tidak berakhir dengan baik disebabkan masih tiada keputusan berkenaan rundingan Brexit namun mereka bersetuju untuk memuktamadkan keputusan rundingan pada Ahad ini.
Sumber dari pegawai UK memberi isyarat masih terdapat jurang yang besar antara UK dan Kesatuan Eropah (EU) untuk mencapai persetujuan perjanjian.
Pada carta pasangan mata wang GBP/USD semalam, harga telah berjaya membuat kenaikan sekitar 130 pips melepasi paras rintangan 1.34000.
Namun setelah mencapai paras ketinggian sekitar 1.34700, harga menjunam semula sekitar 160 pips sehingga ke penghujung sesi New York sebelum dagangan bersambung di sesi Asia mula bergerak perlahan.
 Harga kembali bergerak di bawah paras rintangan 1.34000 semula dengan tekanan semakin meningkat ke atas Pound sementara pelabur terus berwaspada.
Jika kenaikan diteruskan, zon RBS (resistance become support) 1.33000 akan menjadi tumpuan untuk diuji harga.
Sementara sekiranya harga melonjak semula di atas paras 1.34000, kenaikan dijangkakan menuju zon resistance pada 1.35000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal GBP/USD – Timeframe H1 – 4/12/2018

Matawang GBP adalah antara matawang yang terkesan dengan pengukuhan nilai dollar USD pada dagangan semalam. Walaupun laporan data pembuatan PMI di Britain menunjukkan bacaan yang lebih baik dari jangkaan pasaran, namun masih tidak mampu membantu GBP untuk menyerap tekanan daripada pengukuhan USD. Dengan ketidaktentuan dalam isu Brexit, Sterling dijangka akan terus didagangkan berisiko jika tiada sebarang perkembangan positif daripada isu tersebut. Jika dilihat pergerakan harga pada chart pasangan matawang GBP/USD pada dagangan Isnin, harga telah membuat kenaikan sejak awal sesi pasaran Asia bermula sehingga harga melepasi paras resistance MagicR1 pada indicator Moshed Magic Line semalam, namun harga kembali membuat penurunan semula pada sesi dagangan Eropah melepasi Magic Pivot dan turun menguji paras support MagicS1 bersambung pada sesi New York sebelum menutup dagangan di paras sekitarnya.
Pada sesi pasaran Asia hari ini, harga dilihat bergerak agak perlahan namun cuba membuat sedikit kenaikan menuju ke paras Magic Pivot 1.2742 dan menguji paras tersebut buat seketika. Harga yang gagal melepasi paras Magic Pivot tersebut dijangka akan menyambung penurunan semalam dan bakal menguji zon major support di sekitar paras 1.2671 (MagicS1). Jika harga berjaya breakout paras tersebut, harga bakal mencari paras terendah yang baru pada chart GBP/USD dan berkemungkinan akan menuju ke paras 1.2621 (MagicS2). Sekiranya harga masih mengekalkan momentum penurunannya, paras support 1.2545 (MagicS3) dilihat berpotensi menjadi destinasi tumpuan harga yang seterusnya.
Namun, jika harga berjaya membuat kenaikan lebih tinggi dari paras Magic Pivot 1.2747, harga berkemungkinan menuju ke paras resistance 1.2797 (MagicR1) untuk menguji paras ketinggian harga semalam. Kenaikan harga melepasi paras tersebut dijangka akan ke paras resistance seterusnya yang berada lebih tinggi iaitu pada 1.2873 (MagicR2) sebelum sedikit lagi kenaikan yang diteruskan akan menguji zon SBR (support become resistance) pada chart GBP/USD di sekitar paras 1.2923 (MagicR3).
 Terus ikuti perkembangan pada rundingan Brexit dan juga sentimen ekonomi di zon Eropah serta Amerika Syarikat yang mana akan terus mempengaruhi pergerakan harga pada chart GBP/USD ini. Lihat paras support dan resistance yang disediakan pada indicator Moshed Magic Line bagi membantu memudahkan analisis teknikal harian anda.

Paras support: 1.2671, 1.2621, 1.2545.
Paras resistance:  1.2797, 1.2873, 1.2923.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Jualan Runcit UK Jatuh Lagi, Matawang Gbp Menjunam

Perbelanjaan dalam sektor domestik UK semakin perlahan pada Januari selepas merekodkan penyusutan jualan runcit (retail sales) pada 2.3% pada Disember. Jualan runcit bulan lalu merekodkan kejatuhan 0.3% dengan jangkaan kali ini kenaikan di sekitar 1.0%.
Penyusutan kali ini membawa kepada kemerosotan 0.4% dalam tempoh tiga bulan terkini berbanding tempoh sebelum ini, dengan bacaan dari tahun ke tahun perlahan kepada 1.5% dari 4.3%.
Jualan kedai makanan susut 0.5% pada Januari dengan kejatuhan 0.2% secara tahunan. Dalam komponen bukan-makanan pula naik 0.3% bulan lalu dan 2.8% dari tahun ke tahun.
 Purata harga naik 1.9% secara tahunan sehingga Januari yang merupakan kenaikan tertinggi sejak Julai 2013 dengan kenaikan harga di stesen minyak juga merekodkan bacaan tertinggi sejak September 2011 di paras 16.1%.
Data kali ini akan mengekalkan jangkaan kepada tekanan kenaikan harga yang memberi kesan kepada kejatuhan jualan pada 2017 yang akan mengurangkan pertumbuhan ekonomi (GDP). Hal ini telah dijangka oleh Bank of England (BoE) yang masih legi mengekalkan polisi pelonggaran walaupun terdapat tanda-tanda kenaikan harga mendadak baru-baru ini.
Pound melemah sejurus data dikeluarkan dengan tekanan kepada pasangan matawang Gbp/Usd jatuh 90 pip ke paras terendah hari ini.


Hati-Hati Dengan Kenaikan GBP/USD, Penurunan Boleh Terjadi

Pound Sterling didagangkan sedikit meningkat berbanding US dolar walaupun tekanan masih membelenggu matawang Eropah itu berikutan kebimbangan terhadap perkembangan rundingan Brexit antara Kesatuan Eropah (EU) dan United Kingdom (UK).
Dilaporkan UK berniat untuk menghentikan rundingan Brexit jika persetujuan gagal dicapai pada 15 Oktober ini.
Menteri Kabinet Britain, Michael Gove menyatakan kesediaan untuk kebarangkalian tiada perjanjian dicapai (no-deal) dengan beberapa isu masih kekal menjadi penghalang untuk rundingan mencapai kesepakatan.
Susulan risiko tersebut, dagangan pada carta harga GBP/USD semalam telah membuat terjunan 80 pips ke paras sokongan 1.18500 setelah kenaikan yang dipaparkan sebelum itu.
Namun, harga kembali membuat kenaikan semula di paras terjunan berikutan US dolar masih bergerak lemah dalam pasaran selepas sentimen pasaran kembali dipulihkan dengan kenyataan terbaru oleh Presiden Donald Trump untuk bantuan bagi sektor penerbangan dan perniagaan kecil.
Pada sesi Asia pagi ini, harga bergerak membuat kenaikan yang perlahan namun telah melepasi paras halangan Moving Average 50 (MA50) pada pergerakan 1 jam harga yang berkemungkinan memberi petunjuk awal untuk kenaikan lebih tinggi.
 Namun, dengan tekanan terhadap matawang Pound berkemungkinan akan menekan harga ke paras lebih rendah semula ke paras sokongan 1.28500 yang diuji semalam.
Penurunan lebih rendah dijangkakan akan ke paras 1.27600 untuk harga menguji zon RBS (resistance become support) tersebut.
Sekiranya harga berjaya meneruskan kenaikan, paras resistance 1.30000 akan kembali menjadi destinasi sasaran harga.
Melepasi paras tersebut akan mencatatkan paras ketinggian terbaru 4 minggu selepas harga turun di bawah tersebut pada dagangan September lalu.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/USD Masih Kekalkan Penurunan Sepanjang Minggu Ini

Pound Sterling terus didagangkan merosot dan lemah berbanding matawang utama yang lain pada minggu ini. Penurunan harga diteruskan pada dagangan GBP berbanding USD dan Yen semalam menyambung penurunan pada hari sebelumnya.
Ketidaktentuan politik di Britain terus menjadi faktor sandaran pelabur yang berwaspada terhadap dagangan Sterling. Kebimbangan adalah pada kebarangkalian situasi no-deal Brexit yang perlu diharungi dengan tanggungjawab sebagai pemimpin akan digalas oleh Boris Johnson sebagai calon utama yang dilihat akan menggantikan Theresa May.
Tumpuan pada sesi pasaran Eropah hari ini adalah terhadap data PMI perkhidmatan di United Kingdom dengan bacaan data yang dikeluarkan adalah lemah. Angka bacaan mencatatkan 50.2 mata lebih rendah berbanding jangkaan kekal pada 51.0 mata seperti sebelum ini.
Jika dilihat pergerakan harga pada carta GBP/USD, harga membuat penurunan sejak dagangan awal minggu ini walaupun matawang dolar Amerika bergerak agak mendatar dengan kewaspadaan pelabur menjelang laporan data pekerjaan NFP Amerika Syarikat pada Jumaat ini.
Harga yang bergerak menurun pada dagangan semalam meneruskan penurunan pada dagangan hari ini sehingga mencecah ke paras support 1.2566 (MagicS1) pada indicator Moshed Magic Line pada sesi pasaran Eropah.
Harga menguji sekitar paras tersebut dan dijangka akan meneruskan penurunan ke paras lebih rendah. Penurunan harga seterusnya dilihat akan mencecah paras zon resistance dagangan Jun lalu sekitar 1.25100 berhampiran paras support MagicS3 pada indicator Moshed Magic Line hari ini.
 Namun jika harga kembali membuat kenaikan semula, paras Magic Pivot pada 1.2601 hari ini akan diuji sebelum meneruskan kenaikan ke paras lebih tinggi.
Kenaikan seterusnya dijangka akan menuju ke paras resistance pada 1.2672 (MagicR2) yang berada pada zon SBR (support become resistance) dan turut menjadi tumpuan harga sebelum ini pada carta GBP/USD.
Lihat gambar carta harga bagi pasangan matawang GBP/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 1.2566, 1.2542, 1.2501.
Paras resistance: 1.2631, 1.2672, 1.2696.

Team INTRADAY menggunakan bacaan dan carta forex dari Broker SaracenMarkets.